Διεθνής Ανθρωπιστική Βοήθεια | Μέρος Πρώτο | Semifind.gr\nΠρώτα απ’ όλα θα πρέπει να γνωρίζουμε τι προκαλεί μια ανθρωπιστική κρίση. Μα φυσικά, μια φυσική ή τεχνολογική καταστροφή, ένας πόλεμος,μια οικονομική κατάρρευση, μια ανεξέλεγκτη επιδημία, γενικευμένες και μη ελεγχόμενες εσωτερικές ταραχές μακροχρόνια, μαζικές και μη ελεγχόμενες ροές μεταναστών και προσφύγων, είναι κάποιες από τις καταστάσεις εκείνες οι οποίες σε συνδυασμό με μια σειρά από προϋπάρχουσες καταστάσεις φτώχειας, κοινωνικής ανισότητας, έλλειψης πρόσβασης σε βασικές κοινωνικές υπηρεσίες, αποτελούν γενικευμένη απειλή για την υγεία, την ζωή και την διαβίωση των πολιτών. Ο συνδυασμός αυτών των δύο κρίσιμων καταστάσεων, πολλαπλασιάζει τις καταστροφικές συνέπειες.\nΟι δείκτες με βάση τους οποίους ο Ο.Η.Ε. καταγράφει τις χώρες που αντιμετωπίζουν ανθρωπιστική κρίση, αφορούν στην σοβαρότητα παραγόντων, όπως η επισιτιστική κρίση, η εξάπλωση επιδημιών, οι εκτοπίσεις ανθρώπων εν μέσω βιαιοπραγιών, η χρονική διάρκεια, κ.α.\nΓια την αντιμετώπιση της ανθρωπιστικής κρίσης, απαιτείται ενεργοποίηση του διεθνούς μηχανισμού άμεσης κινητοποίησης για παροχή ΔΙΕΘΝΟΥΣ ΑΝΘΡΩΠΙΣΤΙΚΗΣ ΒΟΗΘΕΙΑΣ.\nΗ διεθνής κινητοποίηση περιλαμβάνει κυρίως διεθνείς και διακρατικούς οργανισμούς, όπως ο Οργανισμός Ηνωμένων Εθνών, ο Διεθνής Ερυθρός Σταυρός, ο Παγκόσμιος Οργανισμός Υγείας, η Ευρωπαϊκή Ένωση, κ.α. και κυβερνήσεις κυρίως εύρωστων οικονομικά κρατών, όπως οι Ηνωμένες Πολιτείες Αμερικής, το Ηνωμένο Βασίλειο, κ.α.\nΗ διεθνής ανθρωπιστική βοήθεια μπορεί να είναι : οικονομικοί πόροι, εξειδικευμένο ανθρώπινο δυναμικό, εξειδικευμένες υπηρεσίες ανθρωπιστικού χαρακτήρα, μεταφορά σύγχρονης τεχνογνωσίας, ειδικός εξοπλισμός και μέσα, υλικά άμεσης ανάγκης, νομοθετικές ρυθμίσεις, διεθνείς ή διακρατικές συμφωνίες, ηθική συμπαράσταση ή και συνδυασμός μέρους ή όλων των ανωτέρω.\nΗ εκτίμηση του μεγέθους της ανθρωπιστικής κρίσης και των πραγματικών αναγκών, ο επιχειρησιακός συντονισμός, το σχέδιο δράσης, η έκκληση για βοήθεια, ο συντονισμός των Μ.Κ.Ο., η παρακολούθηση της υλοποίησης της ανθρωπιστικής βοήθειας, η λογοδοσία, η αποτίμηση, κ.λ.π. αποτελούν έργο του Συντονιστή της Διεθνούς Ανθρωπιστικής Βοήθειας.\nΟ Οργανισμός Ηνωμένων Εθνών, ο Διεθνής Ερυθρός Σταυρός, ο Παγκόσμιος Οργανισμός Υγείας, η Ευρωπαϊκή Ένωση, κ.α. είναι οι κατεξοχήν ειδικοί οργανισμοί στον συντονισμό της διεθνούς ανθρωπιστικής βοήθειας, διαθέτοντας τεράστια εμπειρία και τεχνογνωσία.\nΗ διεθνής ανθρωπιστική βοήθεια για να είναι αποτελεσματική πρέπει να διακρίνεται από ταχύτητα, σωστό συντονισμό, εξειδικευμένο ανθρώπινο δυναμικό, σύγχρονη τεχνογνωσία, κατάλληλο εξοπλισμό, υλικά και μέσα, αποτελεσματική παροχή υπηρεσιών, επαρκή χρηματοδότηση, αναπτυξιακή αντίληψη και σεβασμό της νομοθεσίας, των δομών, τηςκουλτούρας, των ηθών και των εθίμων του λαού, ο οποίος βοηθάται.\nΤο έτος 1995 ο Διεθνής Ερυθρός Σταυρός (πρώτος απ’ όλους τους αρμόδιους διεθνείς οργανισμούς) εξέδωσεΚώδικα Δεοντολογίας για το Διεθνές Κίνημα Ερυθρού Σταυρού και Ερυθράς Ημισελήνου και τις Μη Κυβερνητικές Οργανώσεις στην Αντιμετώπιση Καταστροφών.\nΣκοπός του Κώδικα Δεοντολογίας είναι η διαφύλαξη του επιπέδου της συμπεριφοράς όλων όσων ασχολούνται με την διεθνή ανθρωπιστική βοήθεια, σε όλα τα επίπεδα της ιεραρχίας, σε όλους τους εμπλεκόμενους φορείς, υπηρεσίες, οργανισμούς. Δεν έχει σχέση με επιχειρησιακές λεπτομέρειες, όπως με ποιον τρόπο στήνεται ένας προσφυγικός καταυλισμός ή με ποιον τρόπο υπολογίζει κάποιος τις μερίδες φαγητού. Επιδιώκει να διατηρήσει ενιαίο και υψηλό το επίπεδο της ανεξαρτησίας, της αποτελεσματικότητας και της επίδρασης όλων των εμπλεκομένων στον τομέα της διεθνούς ανθρωπιστικής βοήθειας.\nΠρόκειται για έναν εθελοντικό κώδικα, που ενισχύεται από την επιθυμία των οργανισμών και οργανώσεων που τον αποδέχονται, να διατηρούν τα επίπεδα και τις οδηγίες που εμπεριέχονται σε αυτόν.\nΣε περίπτωση ένοπλης συρράξεως, ο παρών Κώδικας Δεοντολογίας ερμηνεύεται και εφαρμόζεται σύμφωνα με το Διεθνές Ανθρωπιστικό Δίκαιο.\nΓια τις ανάγκες του Κώδικα Δεοντολογίας και την πληρέστερη κατανόησή του, αναλύουμε τους τρεις ειδικούς ορισμούς οι οποίοι αναφέρονται κατωτέρω :\nΜ.Κ.Ο.: Ο όρος Μ.Κ.Ο. (Μη Κυβερνητικές Οργανώσεις) αναφέρεται στο παρόν κείμενο σε οργανώσεις, εθνικές και διεθνείς, οι οποίες έχουν συσταθεί ξεχωριστά από την κυβέρνηση της χώρας στην οποία έχουν ιδρυθεί.\nΜ.Κ.Α.Φ.: Ο όρος Μ.Κ.Α.Φ. (Μη Κυβερνητικοί Ανθρωπιστικοί Φορείς) έχει επινοηθεί προκειμένου να συμπεριλάβει τα συστατικά μέρη του Διεθνούς Κινήματος του Ερυθρού Σταυρού και Ερυθράς Ημισελήνου,ήτοι την Διεθνή Επιτροπή του Ερυθρού Σταυρού, την Διεθνή Ομοσπονδία των Εθνικών Συλλόγων Ερυθρού Σταυρού και Ερυθράς Ημισελήνου και τα μέλη Εθνικούς Συλλόγους. Επίσης τις Μη Κυβερνητικές Οργανώσεις, όπως ορίζονται άνωθεν οι οποίες εμπλέκονται αποκλειστικά στην αντιμετώπιση καταστροφών.\nΔΚ.Ο.: Ο όρος ΔΚ.Ο. (Διακυβερνητικοί Οργανισμοί) αναφέρεται σε οργανισμούς που συστήνονται από δύο οι περισσότερες κυβερνήσεις. Έτσι λοιπόν, συμπεριλαμβάνει όλες τις υπηρεσίες των Ηνωμένων Εθνών και τις περιφερειακές οργανώσεις.\nΚώδικας Δεοντολογίας στην Αντιμετώπιση Καταστροφών\n1: Η ανθρωπιστική βοήθεια προηγείται\nΤο δικαίωμα της λήψης και της προσφοράς ανθρωπιστικής βοήθειας, αποτελεί θεμελιώδη ανθρωπιστική αρχή, την οποία πρέπει να απολαμβάνουν όλοι οι πολίτες όλων των χωρών. Ως μέλη της Διεθνούς Κοινότητος αναγνωρίζουμε την υποχρέωσή μας να παρέχουμε ανθρωπιστική βοήθεια οπουδήποτε χρειασθεί. Κατά συνέπεια, η ανεμπόδιστη πρόσβαση σε πληγέντες πληθυσμούς αποτελεί αδήριτο ανάγκη, συνιστώντας στοιχείο θεμελιώδους σημασίας στην άσκηση αυτής της αρμοδιότητας.\nΠρωταρχικό μας κίνητρο στην αντιμετώπιση καταστροφών αποτελεί η ανακούφιση του ανθρωπίνου πόνου εκείνων που είναι λιγότερο ικανοί να αντισταθούν στην πίεση που προκλήθηκε από την καταστροφή.Όταν προσφέρουμε ανθρωπιστική βοήθεια, αυτό δεν αποτελεί μία πράξη οπαδών ή πολιτική πράξη και δεν πρέπει να θεωρείται ως τέτοια.\n2: Η ανθρωπιστική βοήθεια παρέχεται αδιακρίτως φυλής, δόγματος, ή εθνικότητος των αποδεκτών και χωρίς δεσμευτική διάκριση κανενός είδους. Οι προτεραιότητες της ανθρωπιστικής βοηθείας υπολογίζονται μόνο επί της βάσεως των αναγκών\nΟποτεδήποτε είναι δυνατό, βασίζουμε την παροχή της ανθρωπιστικής βοήθειας αφενός μεν σε μία λεπτομερή καταγραφή των αναγκών των θυμάτων της καταστροφής, αφετέρου δε στις δυνατότητες των τοπικών φορέων που ήδη υπάρχουν για την κάλυψη αυτών των αναγκών.\nΣτην ολότητα των προγραμμάτων μας, αντανακλούμε τις αρχές της αναλογικότητας. Ο ανθρώπινος πόνος πρέπει να ανακουφίζεται οποτεδήποτε παρουσιάζεται. Η ζωή είναι το ίδιο πολύτιμη σε όλες τις περιοχές της χώρας. Έτσι, η παροχή της βοήθειας από εμάς αντανακλά το μέγεθος του πόνου που επιδιώκει να ανακουφίσει.\nΚατά την εφαρμογή αυτής της προσέγγισης, αναγνωρίζουμε τον κρίσιμο ρόλο που έχουν οι γυναίκες σε κοινότητες επιρρεπείς σε καταστροφές και εξασφαλίζουμε ότι ο ρόλος αυτός θα στηρίζεται, δεν θα μειώνεται από τα δικά μας προγράμματα βοήθειας.\nΗ εφαρμογή μίας τέτοιας παγκόσμιας, αμερόληπτης και ανεξάρτητης πολιτικής, δύναται να είναι αποτελεσματική μόνο εάν εμείς και οι εταίροι μας έχουμε πρόσβαση στους απαραίτητους πόρους ώστε να παρέχουμε ισομερή βοήθεια και να έχουμε όμοια πρόσβαση σε όλα τα θύματα της καταστροφής.\n3: Η ανθρωπιστική βοήθεια δεν χρησιμοποιείται για την προώθηση κάποιας ιδιαίτερης πολιτικής ή θρησκευτικής άποψης\nΗ ανθρωπιστική βοήθεια δίδεται σύμφωνα με τις ανάγκες των ατόμων, οικογενειών και κοινοτήτων. Παρόλο το δικαίωμα των Μ.Κ.Α.Φ. να ασπάζονται συγκεκριμένες πολιτικές και θρησκευτικές απόψεις, δηλώνουμε ότι η βοήθεια δεν εξαρτάται από την προσχώρηση των αποδεκτών της βοήθειας σε αυτές.\nΔεν υποσχόμαστε την παροχή ή διανομή της βοήθειας με το περίβλημα ή την αποδοχή κάποιου πολιτικού ή θρησκευτικού δόγματος.\n4: Επιδιώκουμε να μην ενεργούμε σαν όργανα κυβερνητικής εξωτερικής πολιτικής\nΟι Μ.Κ.Α.Φ. είναι οργανώσεις οι οποίες ενεργούν ανεξαρτήτως των κυβερνήσεων. Γι αυτό το λόγο, σχεδιάζουμε τις πολιτικές και την εφαρμογή των στρατηγικών μας και δεν επιδιώκουμε την εφαρμογή της πολιτικής καμίας κυβερνήσεως, εκτός εάν συμπίπτει με την δική μας ανεξάρτητη πολιτική.\nΔεν επιτρέπουμε ποτέ την εν γνώσει μας ή εν αγνοία μας, δική μας ή των εργαζομένων μας, χρησιμοποίησή μας με σκοπό την συλλογή πολιτικών, στρατιωτικών ή ευαίσθητης φύσης οικονομικών πληροφοριών, κυβερνήσεων ή άλλων φορέων, οι οποίες θα μπορούσαν να εξυπηρετήσουν σκοπούς άλλους από εκείνους που είναι αυστηρώς ανθρωπιστικοί, ούτε δρούμε σαν όργανα εξωτερικής πολιτικής των δωρητών κυβερνήσεων.\nΧρησιμοποιούμε την βοήθεια που λαμβάνουμε για να ανταποκριθούμε σε ανάγκες και αυτή η βοήθεια δεν πρέπει να εκπορεύεται από την ανάγκη απαλλαγής από πλεονάζοντα δωρητέα είδη, ούτε από το πολιτικό ενδιαφέρον οιουδήποτε συγκεκριμένου δωρητού.\nΕκτιμούμε και προωθούμε την εθελοντική προσφορά εργασίας και χρημάτων από άτομα που ενδιαφέρονται να υποστηρίξουν το έργο μας και αναγνωρίζουμε την ανεξαρτησία της δράσης που προωθείται από τέτοια εθελοντικά κίνητρα. Για να προστατεύσουμε την ανεξαρτησία μας, επιδιώκουμε την αποφυγή εξάρτησης από μία και μόνο πηγή χρηματοδότησης.\n5: Σεβόμαστε τα ήθη και τα έθιμα\nΕπιδιώκουμε τον σεβασμό προς την κουλτούρα, τις δομές, τα ήθη και τα έθιμα των κοινοτήτων και των χωρών στις οποίες εργαζόμαστε.\n6: Προσπαθούμε να αναπτύσσουμε την αντιμετώπιση καταστροφών πάνω στις τοπικές δυνατότητες\nΌλοι οι άνθρωποι και οι κοινότητες -ακόμη και σε περίοδο καταστροφών- διαθέτουν τόσο ικανότητες, όσο και ευάλωτα σημεία. Όπου είναι δυνατό, ενδυναμώνουμε αυτές τις ικανότητες με την χρησιμοποίηση εντόπιου προσωπικού, αγοράζοντας εγχώρια υλικά και πραγματοποιώντας εμπορικές συναλλαγές με εγχώριες επιχειρήσεις.\nΘέτουμε ως υψηλή προτεραιότητα τον κατάλληλο συντονισμό στην αντιμετώπιση επειγουσών καταστάσεων. Αυτό επιτυγχάνεται καλύτερα, μέσα στις εν λόγω χώρες, από εκείνους που εμπλέκονται άμεσα στις επιχειρήσεις βοηθείας και πρέπει να συμπεριλαμβάνουν εκπροσώπους από τους σχετικούς φορείς των Ηνωμένων Εθνών.\n7: Εύρεση τρόπων προκειμένου οι επωφελούμενοι των προγραμμάτων να εμπλέκονται στην διαχείριση της ανθρωπιστικής βοήθειας\nΗ βοήθεια στην αντιμετώπιση των καταστροφών δεν πρέπει ποτέ να επιβάλλεται στους επωφελουμένους. Η αποτελεσματική ανακούφιση και η αποκατάσταση σε βάθος χρόνου, δύναται να επιτευχθεί καλύτερα, όπου οι υποψήφιοι επωφελούμενοι εμπλέκονται στον σχεδιασμό, την διαχείριση, και την εφαρμογή του προγράμματος βοήθειας. Προσπαθούμε να επιτύχουμε πλήρη συμμετοχή της κοινότητας στα προγράμματα βοηθείας και αποκατάστασης.\n8: Η ανθρωπιστική βοήθεια πρέπει να προσπαθεί να μειώνει τη μελλοντική ευπάθεια σε καταστροφές, καθώς και να ικανοποιεί τις βασικές ανάγκες\nΌλες οι ανθρωπιστικές δράσεις επηρεάζουν την προοπτική για μακράς διάρκειας ανάπτυξη, με θετικό ή αρνητικό τρόπο. Αναγνωρίζοντας αυτό, προσπαθούμε να εφαρμόσουμε ανθρωπιστικά προγράμματα τα οποία μειώνουν δραστικά τα ευάλωτα σημεία των επωφελουμένων σε μελλοντικές καταστροφές και βοηθούν στην δημιουργία ενός διατηρήσιμου τρόπου διαβίωσης. Στο σχεδιασμό και την διαχείριση των ανθρωπιστικών προγραμμάτων δίνουμε ιδιαίτερη προσοχή σε περιβαλλοντικά θέματα. Προσπαθούμε να ελαχιστοποιήσουμε τον αρνητικό αντίκτυπο της ανθρωπιστικής βοήθειας, επιχειρώντας να αποφύγουμε την μακράς διάρκειας εξάρτηση των επωφελουμένων από την εξωτερική βοήθεια.\n9: Θεωρούμε τους εαυτούς μας υπόλογους τόσο απέναντι σε αυτούς που επιχειρούμε να βοηθήσουμε όσο και σε αυτούς από τους οποίους δεχόμαστε πόρους\nΣυχνά ενεργούμε ως θεσμικός σύνδεσμος στην συνεργασία μεταξύ εκείνων που επιθυμούν να βοηθήσουν και εκείνων που χρειάζονται βοήθεια κατά την διάρκεια αντιμετώπισης ή αποκατάστασης καταστροφών. Για αυτό θεωρούμε τους εαυτούς μας υπόλογους και στις δύο πλευρές.\nΌλες οι συναλλαγές μας με δωρητές και επωφελουμένους αντανακλούν μία ανοικτή και διάφανη στάση.\nΑναγνωρίζουμε την ανάγκη υποβολής εκθέσεων για τις δραστηριότητές μας, τόσο από οικονομικής απόψεως, όσο και από απόψεως προόδου έργου και αποτελεσματικότητας.\nΑναγνωρίζουμε την υποχρέωση να εξασφαλίζουμε την κατάλληλη παρακολούθηση της διανομής της βοήθειας και της διεξαγωγής τακτικών αποτιμήσεων της επίδρασής της.\nΕπιδιώκουμε να αναφέρουμε επίσης με ανοικτό τρόπο, την επίδραση του έργου μας καθώς και τους παράγοντες που την περιόρισαν ή την διευκόλυναν.\nΤα προγράμματά μας βασίζονται σε υψηλά επίπεδα επαγγελματισμού και εξειδικεύσεως με σκοπό την ελαχιστοποίηση της σπατάλης πολυτίμων πόρων.\n10: Στις δραστηριότητες πληροφόρησης, ενημέρωσης και διαφήμισης, αναγνωρίζουμε τα θύματα καταστροφής ως αξιοπρεπή ανθρώπινα όντα και όχι ως αντικείμενα οίκτου\nΟ σεβασμός για το θύμα της καταστροφής ως ισότιμο εταίρο στη δράση δε θα πρέπει να χαθεί ποτέ. Στην ενημέρωση του κοινού από εμάς, περιγράφουμε μία αντικειμενική εικόνα της κατάστασης της καταστροφής, υπογραμμίζοντας όχι μόνο τα ευάλωτα σημεία και τους φόβους των θυμάτων της καταστροφής, αλλά και τις δυνατότητες και τις προσδοκίες τους.\nΕνόσω συνεργαζόμαστε με τα μέσα ενημέρωσης για να αυξήσουμε την ανταπόκριση του κοινού, δεν επιτρέπουμε τυχόν εσωτερικές ή εξωτερικές απαιτήσεις για δημοσιότητα να λαμβάνουν προβάδισμα, έναντι της αρχής της μεγιστοποίησης της ανθρωπιστικής βοήθειας.\nΩς προς την κάλυψη στα μέσα ενημέρωσης, αποφεύγουμε τον ανταγωνισμό με άλλους οργανισμούς αντιμετώπισης καταστροφών, όταν μία τέτοια κάλυψη δύναται να βλάψει τις προσφερόμενες υπηρεσίες προς στους επωφελουμένους ή να θέσει σε κίνδυνο την ασφάλεια του προσωπικού μας ή των επωφελουμένων.


Μουσείο Ακρόπολης - Adorno\nΈνα εμβληματικό κτίριο που έχει σκοπό να αναδείξει την πολιτιστική κληρονομιά της χώρας αλλά και να προσφέρει στιγμές χαλάρωσης και αρμονίας στους καλεσμένους του, ήταν σίγουρα μια μεγάλη πρόκληση.\nΠροσπαθόντας παραμείνουμε συνεπείς στην φιλοσοφία του του Νεου Μουσείου ακολουθώντας το μινιμαλιστικό του μοτίβο, την καθαρότητα, και την απλότητα των γραμμών του και την ικανότητά του να επιτρέπει στους επισκέπτες να περιδιαβαίνουν με άνεση και ελευθερία, στραφήκαμε στον εταιρεία STUA.\nΟι επιλογές μας αποδείχθηκαν εμπνευσμένες και τα σχόλια που αποκομίσαμε ήταν ενθουσιώδη. Τόσο οι καρέκλες Gas όσο και οι καναπέδες Sign, ταίριαξαν ιδανικά και αφομοιώθηκαν ευχάριστα με τον εξωτερικό και τον εσωτερικό χώρο. Τα τραπέζια Zero, σε πολλές παραλλαγές, σχέδια και υλικά, ξεχώρισαν για την αισθητική και την πρακτικότητά τους με αποτέλεσμα υπήρξε ένας ακόμη έπαινο στο ενεργητικό μας.\nΠρεσβεύοντας πάντα την άποψη ότι η διακόσμηση οφείλει να υπηρετεί τον άνθρωπο και να αναδεικνύει τα έργα του, συνεχίζουμε να υλοποιούμε project που δημιουργούν νέους ορίζοντες κομψότητας και καλαισθησίας.


«Οικουμενική ιθαγένεια» ⁉ μια ανθρωπιστική απάντηση στη βία κατά των μεταναστών - Ατέχνως\nΒρίσκεστε:Ατέχνως»Κοινωνία»«Οικουμενική ιθαγένεια» ⁉ μια ανθρωπιστική απάντηση στη βία κατά των μεταναστών\nΑπό Ομάδα ¡H.lV.S! στο Αυγ 17, 2019 Κοινωνία\n✔ Ο Javier Tolcachier (1960, Κόρδοβα, Αργεντινή) είναι ερευνητής, συγγραφέας και «ακτιβιστής ανθρωπιστικών κινημάτων», μέλος του Παγκόσμιου Κέντρου Ανθρωπιστικών Μελετών (οργανισμός του «Ανθρωπιστικού Κινήματος»).\n✔ Στον δημοσιογραφικό τομέα έχει συνεργαστεί από την αρχή -σαν τακτικός αρθρογράφος, με το διεθνές πρακτορείο ειδήσεων Pressenza.\n✔ Τα έργα του περιλαμβάνουν το Memorias del Futuro -«αναμνήσεις του μέλλοντος» (2008), La Caída del Dragón y del Águila – «η πτώση του δράκου και του αετού» (2011) το Humanizar la Historia «εξανθρωπίζοντας την ιστορία» (2015) κά\n✔ Το πολύ ενδιαφέρον σημείωμα που ακολουθεί είναι δικό του -όπως και ο συγκεκριμένος τίτλος (ΣΣ το |> ❓⁉ -εν είδει μιας πρώτης ένστασης, είναι δικό μας, θεωρώντας πως η -σωστή, αφετηρία δεν συνάδει με το «δια ταύτα»)\n✔ Οικουμενική ιθαγένεια – ✔ μια ανθρωπιστική απάντηση στη βία κατά των μεταναστών\nΑυτό που προκαλεί τη μετανάστευση δε βρίσκεται μόνο στους τόπους προέλευσης\nΠώς υπολογίζουμε την οικονομική ζημιά που προκάλεσε η αποικιοκρατία για 500 χρόνια στις περιοχές του Νότου; Πόσο ασήμι, χρυσό, ξυλεία, είδη, μπανάνες, ζάχαρη, κακάο, καφέ, καουτσούκ, διαμάντια, πετρέλαιο πήραν οι αυτοκρατορίες; Πόσες ανθρώπινες ζωές πήραν χωρίς να προσφέρουν καμία αποζημίωση; Πόση εργασία σκλάβων εκμεταλλεύτηκαν χωρίς αμοιβή ή κοινωνική άνοδο; Πόση μεταποιητική ανάπτυξη εμπόδισαν για να πουλήσουν τα δικά τους προϊόντα; Για τους τόκους στην προκειμένη περίπτωση – με αυτά τα μαθηματικά που διαμορφώνουν με ζήλο όταν είναι αυτοί οι πιστωτές – όλα τα χρήματα του Βορρά δεν θα αρκούσαν για να αποζημιώσουν τις ζημίες που προκλήθηκαν.\nΑλλά τίποτα δεν αρκούσε για την απληστία των οικονομικών ομίλων του Βορρά. Έτσι, με τις νεοφιλελεύθερες ιδεολογίες ως ένα νεο-αποικιακό επιχείρημα, οι επιχειρήσεις ιδιωτικοποιήθηκαν και έγιναν ιδιοκτησία των διεθνών εταιρειών. Εάν υπήρχαν προβλήματα, δηλαδή αν προσπαθούσαμε να ανακτήσουμε την δικαιοδοσία για τους φυσικούς πόρους ή τις εθνικές στρατηγικές εταιρείες, έπρεπε να λύσουμε τις διαμάχες σε περιοχές που κυβερνιούνται από τον Βορρά, πληρώνοντας για άλλη μια φορά τεράστια ποσά.\nΉρθαν, έφυγαν και ούτως ή άλλως πήραν τα πάντα. Ή σχεδόν τα πάντα, αφήνοντας ναι, οικολογική, οικονομική και ανθρώπινη ζημιά που δύσκολα επιδιορθώνεται.\n✔ Με αυτό το ιστορικό, πώς γίνεται οι κυβερνήσεις του Βορρά να διαμαρτύρονται επειδή πολλοί άνθρωποι φθάνουν τώρα για να διεκδικήσουν τουλάχιστον κάποια ψίχουλα μιας κλεμμένης πρόνοιας; Οι κυβερνήσεις που στήνουν τοίχους και φράκτες, που στήνουν συνοριακούς στρατούς, είναι οι ίδιες που συνεχίζουν να πουλούν όπλα που αναγκάζουν εκατομμύρια ανθρώπους να μεταναστεύσουν απεγνωσμένα.\n✔ Πόσο αφελείς, κυνικές και υποκριτικές είναι οι κυβερνήσεις της Ευρώπης και των Ηνωμένων Πολιτειών, που διακηρύσσουν την υπεράσπιση των «ανθρωπίνων δικαιωμάτων» και κατηγορούν άλλα έθνη πως τα παραβιάζουν! Πόσο ψευδής και αβάσιμος ο λόγος τους! Αντί να μιλάνε για αυτό που πρέπει να γίνει, θα πρέπει να ξεκινήσουν δίνοντας ένα παράδειγμα. Μια γιγαντιαία και δίκαιη ιστορική αποκατάσταση περιμένει τη σειρά της χωρίς καθυστέρηση. Μέρος αυτής είναι η καθιέρωση μιας οικουμενικής ιθαγένειας.\nΤον Ιούνιο του 2017, η διορατική κυβέρνηση του Έβο Μοράλες διοργάνωσε στην Κοτσαμπάμπα της Βολιβίας το Παγκόσμιο Λαϊκό Συνέδριο για έναν Κόσμο χωρίς Τείχη προς την Οικουμενική Ιθαγένεια. Στην τελική διακήρυξή του, η ανθρώπινη κινητικότητα είναι αδιαμφισβήτητα αξιοπρεπής ως «ένα δικαίωμα που έχει ρίζες στην ουσιαστική ισότητα του ανθρώπου».\n✔ Οι συμμετέχοντες στη λαϊκή σύνοδο κορυφής συνοψίζουν σε δέκα σημεία ένα προτεινόμενο πρόγραμμα, μεταξύ των οποίων ξεχωρίζει η αφαίρεση «των φυσικών τοίχων που χωρίζουν τους λαούς, των αόρατων νομικών τειχών που διώκουν και ποινικοποιούν, τα νοητικά τοιχώματα που χρησιμοποιούν το φόβο, τις διακρίσεις και την ξενοφοβία για να μας χωρίσουν μεταξύ μας τα αδέρφια. Παρομοίως, καταγγέλλουμε τα μιντιακά τείχη που αποκλείουν ή στιγματίζουν τους μετανάστες και δεσμευόμαστε να προωθήσουμε τη δημιουργία εναλλακτικών μέσων επικοινωνίας».\n✔ Άλλες προτάσεις ήταν, η απόρριψη της ποινικοποίησης των μεταναστών, η εκτροπή πόρων από τον πόλεμο σε προγράμματα ένταξης, η καταπολέμηση «των εγκληματικών δικτύων που διακινούν ανθρώπους και η διακήρυξη της εμπορίας και διακίνησης ανθρώπων ως εγκλημάτων κατά της ανθρωπότητας».\n✔ Ως θεμελιώδης δήλωση, το έγγραφο αυτό προτρέπει «να ξεπεραστεί η ηγεμονική προοπτική της μεταναστευτικής πολιτικής που θέτει τη διαχείριση της μετανάστευσης με «τακτικό, οργανωμένο και ασφαλή» τρόπο, σε ένα ανθρωπιστικό όραμα που επιτρέπει την υποδοχή, την προστασία, την προώθηση και την ένταξη των μεταναστών».\n✔ Η αναφορά σε μια «τακτική, οργανωμένη και ασφαλή» μετανάστευση δεν είναι τυχαία, δεδομένου ότι πρόκειται για τους βασικούς όρους της Παγκόσμιας Συμφωνίας για τη Μετανάστευση που υπογράφηκε στο Μαρακές (Δεκέμβριος 2018), στην οποία τελικά προσχώρησαν 156 χώρες (από τις 193 που συνθέτουν το Σύστημα των Ηνωμένων Εθνών).\n✔ Η συμφωνία είναι μη δεσμευτική γύρω από είκοσι τρεις στόχους που, παρά το γεγονός ότι επικυρώνει εγγυήσεις για βασικά δικαιώματα όπως «μέτρα κατά της εμπορίας και διακίνησης ανθρώπων, αποφυγή του διαχωρισμού των οικογενειών, χρήση της κράτησης μεταναστών μόνο ως τελευταία επιλογή αναγνωρίζοντας το δικαίωμα των παράτυπων μεταναστών να λαμβάνουν υγειονομική περίθαλψη και εκπαίδευση στις χώρες προορισμού τους» , δεν προχωρά πέρα από το status quo ενός κόσμου άνισων ευκαιριών ζωής.\n✔ Στο κείμενο, τα κράτη δεσμεύονται να συνεργαστούν με τις αποστολές έρευνας και διάσωσης όσον αφορά τη διάσωση των μεταναστών, μια προϋπόθεση που δείχνει το πλήρες ψεύδος με τις καθημερινές διώξεις, τις φυλακίσεις και την έλλειψη βοήθειας προς τους μετανάστες.\n✔ Επιπλέον, οι υπογράφοντες της συμφωνίας υπόσχονται να «εξασφαλίσουν μια «ασφαλή και αξιοπρεπή» επιστροφή στους μετανάστες που απελαύνονται και να μην απελάσουν εκείνους που αντιμετωπίζουν «πραγματικό και προβλέψιμο κίνδυνο» θανάτου, βασανιστηρίων ή άλλης απάνθρωπης μεταχείρισης». Ο κίνδυνος αυτός υπολογίζεται από μια γραφειοκρατία που δρα σύμφωνα με τις παραμέτρους και τις απαιτήσεις ενός εύπορου κόσμου.\n✔ Δεν θα μπορούσε κανείς να περιμένει περισσότερα από ένα διεθνές σύστημα, του οποίου ο τωρινός άξονας είναι να προστατεύει και να μην επηρεάζει τα συμφέροντα της εξουσίας. Εν ολίγοις, κάτω από την προστασία της εθνικής νομοθεσίας και του «ορθολογισμού», η συμφωνία αυτή εξασφαλίζει στις χώρες υποδοχής ότι θα έχουν μετανάστευση σύμφωνα με τη δική τους τάξη, τις δικές τους ανάγκες και τη δική τους ευκολία. Ωστόσο, χώρες όπως οι Ηνωμένες Πολιτείες, το Ισραήλ, η Χιλή, η Αυστρία, η Ουγγαρία, η Δομινικανή Δημοκρατία, η Πολωνία, η Εσθονία, η Βουλγαρία, η Τσεχική Δημοκρατία και η Αυστραλία θεώρησαν πάρα πολλές τις εγγυήσεις και απέσυραν την έγκρισή τους.\n✔ Ο νεοφιλελευθερισμός προωθεί την ελεύθερη κινητικότητα του κεφαλαίου και του εμπορίου χωρίς σύνορα, ενώ ταυτόχρονα ποινικοποιεί και χρησιμοποιεί τους φτωχούς μετανάστες. Έτσι, οι χώρες με τη μεγαλύτερη οικονομική δύναμη αρνούνται να μοιραστούν τη γνώση και την τεχνολογική ανάπτυξη με τόπους όπου υπάρχει μόνο έλλειψη και στη συνέχεια απωθούν όσους χτυπούν την πόρτα τους ζητώντας βοήθεια.\n✔ Αντίθετα, με την υιοθέτηση μιας ανθρωπιστικής διάστασης στη μετανάστευση υποστηρίζεται θερμά η ιδέα της ανανεωμένης συνάντησης πολιτισμών και ανθρώπων, εκτιμάται ειλικρινά και αποτελεσματικά η αξία και η ισότητα κάθε ιδιαίτερης ταυτότητας. Μοιράζονται οι καρποί της συλλογικής ανθρώπινης προσπάθειας που δημιουργήθηκε κατά τη διάρκεια αιώνων, χωρίς καμία απαίτηση.\n(*) Οι φωτογραφίες είναι επιλεγμένες από τον Javier Tolcachier\nJavier Tolcachier Καραβάνι προσφύγων μετανάστευση Οικουμενική ιθαγένεια Ομάδα ¡H.lV.S! Ρατσισμός\nΠροηγούμενη δημοσίευση Τραμπούκικο επεισόδιο αστυνομικών εντός της Ψυχιατρικής του Θριασίου σε βάρος της εφημερεύουσας ιατρού\nΕπόμενη δημοσίευση Πυροσβεστική: 38 δασικές πυρκαγιές τις τελευταίες 24 ώρες


Γνωριμίες Μαθηματικός Κέφαλος με Γυναίκες\nΌσον αφορά τα θρησκευτικά του πιστεύω, παρόλο που θεωρήθηκε από πολλούς βιογράφους ως Θεϊστής, αναφέρθηκε επίσης και ως «φιλοσοφικός Θεϊστής».Στο βιβλίο του «Η Αφήγηση της Δυτικής Φιλοσοφίας», ο Bertrand Russell ισχυρίστηκε ότι ο Λάιμπνιτς είχε αναπτύξει τη λογική σε αδημοσίευτα γραπτά του σε τέτοιο επίπεδο, το οποίο επιτεύχθηκε μόνο χρόνιο αργότερα. Είχε επινοήσει ένα είδος καταπέλτη με τον οποίο οι Συρακούσιοι βομβάρδιζαν με βροχή από πέτρες τους Ρωμαίους. Από τις αρχές της δεκαετίας του '60 ασχολήθηκε ιδιαίτερα με την αίτημα του Πουανκαρέ, ένα άλυτο πρόβλημα μέχρι τότε, πρόκληση για κάθε μεγάλο μαθηματικό μυαλό. Ξεκίνησε τις σπουδές του στο μαθηματικό απόδειξη του Πανεπιστημίου Αθηνών και από το εργάστηκε ως δάσκαλος στο Ληξούρι, στον Πειραιά και στην Αθήνα μέχρι τοοπότε έφυγε στο Παρίσι για να συνεχίσει τις σπουδές του. Οι μονάδες αποτελούν «ουσιώδεις μορφές της ύπαρξης» με τις ακόλουθες ιδιότητες:\nΗ διδακτορική του διατριβή είχε τίτλο De conditionibus «Για τις προϋποθέσεις». Ενώ τα μαθήματα που παρακολουθούσε στο σχολείο ήταν κατά αφετηρία περιορισμένα σε μικρό εύρος θεμάτων και συγγραφέων, η βιβλιοθήκη του πατέρα του του επέτρεψε να μελετήσει ευρύτατο φάσμα προηγμένων φιλοσοφικών και θεολογικών έργων, στα οποία διαφορετικά θα είχε πρόσβαση πολύ αργότερα στο κολέγιο. Οι μονάδες είναι κέντρα της ισχύος: Ως μαθηματικός υπήρξε ερασιτέχνης, αλλά με ιδιαίτερα καλές γνωριμίες και επαφές διατηρούσε εκτεταμένη αλληλογραφία με τους Rene Descartes, Blaise Pascal και άλλους φωστήρες της εποχής. Ο Andrew Wiles συμπλήρωσε αυτό το κενό. Αναδεικνύεται έτσι σε κορυφαίο μαθηματικό παγκόσμιου επιπέδου. Η προκύπτουσα μη τυπική ανάλυση μπορεί να θεωρηθεί ως μια καθυστερημένη δικαίωση της μαθηματικής συλλογιστικής του Λάιμπνιτς.\nΌλες μας οι ιδέες συγκροτούνται από ένα πολύ μικρό αριθμό απλών ιδεών, οι οποίες σχηματίζουν το αλφάβητο της ανθρώπινης σκέψης. Γεννήθηκε στην Αθήνα το Ο Λάιμπνιτς ισχυρίστηκε ότι η αλήθεια της Θεοδικίας θρησκείας και της φιλοσοφίας δε δύναται να αντικρούουν η μία την άλλη, εφόσον η λογική και η πίστη είναι και οι δύο «δώρα Θεού», έτσι αν ίσχυε η άρπαγμα τους θα εννοούσε αυτόματα ότι ο Θεός αντιμάχεται τον ίδιο του τον εαυτό. Παραμένει ακόμα η εντύπωση ότι οι μέθοδοι και οι υποθέσεις του Λάιμπνιτς συχνά προσβλέπουν στη λογική.\nΤο γεγονός αυτό οδήγησς σε μία εκτεταμένη και πολύτιμη συνεργασία με τον Άρναουλντ και είχε ως ακολουθία τη μη έκδοση της Πραγματείας του Λάιμπνιτς μέχρι το 19ο αιώνα. Μιλούσε πολύ καλά ελληνικά, γαλλικά, γερμανικά και τούρκικα. Οι πολύπλοκες ιδέες εξελίσσονται από αυτές τις απλές ιδέες από έναν ομοιόμορφο και συμμετρικό συνδιασμό, ανάλογο του αριθμητικού πολλαπλασιασμού. Η απλότητα της διατύπωσης είναι απατηλή: Λογισμός[ Επεξεργασία επεξεργασία κώδικα ] Ο Λάιμπνιτς πιστώνεται, μαζί με τον Νεύτωνατην ανακάλυψη του απειροστικού λογισμού διαφορικού και ολοκληρωτικού λογισμού. Πέθανε το και ενώ επέστρεφε στην Ελλάδα από την Γαλλία που βρισκόταν για την συνεδρίαση της Κοινωνίας των Εθνών.\nΤο πεδίο της έρευνας του, ευρύ. Πολλά επίσης είναι τα συγγράμματά του που χάθηκαν. Ασχολήθηκε μόνος του και σε πλήρη επιστημονική απομόνωση με την αφήγηση του και το προσκλήθηκε στο Πανεπιστήμιο του Πρίνστον, όταν εντυπωσίασε τον Αμερικανό μαθηματικό Ραλφ Φοξ με την προσπάθεια λύσης ενός μαθηματικού προβλήματος. Έγραψε μόνο 2 φιλοσοφικές διατριβές σε μέγεθος βιβλίου, από τις οποίες μόνο ένα ονόματι Theodicee εκδόθηκε το Το τελευταίο θεώρημα του Fermat Στο περιθώριο των Αριθμητικών του Διοφάντου ο Fermat διατύπωσε ένα θεώρημα που το άφησε αναπόδεικτο, λόγω … έλλειψης χώρου.\nΟι μονάδες είναι κέντρα της ισχύος: Το επανήλθε στο Πολυτεχνείο, αλλά το άνεση ήταν βαρύ γι' αυτόν, λόγω των αριστερών του φρονημάτων. Τον Ιούνιο τουεγκαταλείπει την Αίγυπτο, τα φράγματα και το επάγγελμα του μηχανικού, για τη μεγάλη του αγάπη: Μια απ' αυτές ήταν η γνωριμία με τον φιλόσοφο Σπινόζα. Ο Θεός δεν επιβάλλει αυθαίρετα πόνο και οδύνη στους ανθρώπους αλλά επιτρέπει και το ηθικό κακό αμαρτία και το αδειλία κακό πόνο και οδύνη ως αναγκαίες συνέπειες του μεταφυσικού κακού ατέλειαως μέσα από τα οποία οι άνθρωποι μπορούν να αναγνωρίσουν και να διορθώσουν τις λάθος αποφάσεις τους αλλά και ως αντίθεση του αληθινού καλού. Αν κάθε κατηγόρημα διακατέχεται από χ, επίσης θα διακατέχεται από y και το αντίστροφο, τότε οι οντότητες x και y είναι ίδιες? Παρεμποδίστηκε από δύο παγκόσμιους πολέμους και τη αναλόγηση της Γερμανίας σε δύο κράτη με το «Σιδηρούν παραπέτασμα» του Ψυχρού Πολέμου μεταξύ των μελετητών, καθώς επίσης και της σκέδασης των τμημάτων της λογοτεχνικής κτίσης του. Πήρε μέρος σε πολλές μάχες και επανήλθε στην Αθήνα. Αποδεικνύεται ότι η μικρότερη δυνατή τιμή του cn θα ήταν ένας αριθμός με περισσότερα από 26 εκατομμύρια δεκαδικά ψηφία. Ο Λάιμπνιτς ήταν επίσης φανατικός αναγνώστης του Φρανσίσκο Σουάρεζ, ενός Ισπανού Ιησουίτη, ο οποίος έχαιρε σεβασμού ακόμα και από τα πανεπιστήμια της Λουθηρανικής. Μπορεί να βρεθούν απλούστερες αποδείξεις του θεωρήματος π. Πρέπει να σημειωθεί η στενή επιστημονική συνεργασία και αλληλοεκτίμηση μεταξύ του Κωνσταντίνου Καραθεοδωρή και του Αϊνστάιν.\nΣτην πραγματικότητα, τα προφανή ελαττώματα που μπορούν να αναγνωριστούν σε αυτόν τον κόσμο πρέπει να υπάρχουν σε κάθε πιθανό κόσμο, επειδή ειδάλλως ο Θεός δε θα είχε επιλέξει να δημιουργήσει τον κόσμο, ο οποίος θα απέκλειε αυτά τα ελαττώματα. Στη διπλωματική του διατριβή άγγιζε κατά καιρούς το αδίστακτο, όπως συνέβαινε με αρκετούς επαγγελματίες διπλωμάτες της εποχής του. Είχε επινοήσει ένα είδος καταπέλτη με τον οποίο οι Συρακούσιοι βομβάρδιζαν με βροχή από πέτρες τους Ρωμαίους. Ο Τζωρτζ Μπέρκλεϋ , σε μια οδό που ονομάζεται ο αναλυτής , αλλά και στο De Motu, τις επέκρινε. Κατά τη διάρκεια ενός τυπικού ακροατηρίου με την αυστριακή αυτοκράτορα, υποστήριξε την αναδιοργάνωση της αυστριακής οικονομίας, τη μεταρρύθμιση του νομισματοκοπείου της σε ένα μεγάλο μέρος της κεντρικής Ευρώπης, τη διαπραγμάτευση μιας Concordat μεταξύ των Αψβούργων και των Βατικανών , και δημιουργώντας μια αυτοκρατορική βιβλιοθήκη της έρευνας, επίσημη αρχειοθήκη, και δημόσιο ασφαλιστικό ταμείο. Ο Pierre de Fermat http: Προσπαθώ να βρώ διάφορα πράγματα στα αρχεία. Ο Θεός δεν επιβάλλει αυθαίρετα πόνο και οδύνη στους ανθρώπους αλλά επιτρέπει και το ηθικό κακό αμαρτία και το αδειλία κακό πόνο και οδύνη ως αναγκαίες συνέπειες του μεταφυσικού κακού ατέλεια , ως μέσα από τα οποία οι άνθρωποι μπορούν να αναγνωρίσουν και να διορθώσουν τις λάθος αποφάσεις τους αλλά και ως αντίθεση του αληθινού καλού. Επιπλέον, αρκετά από αυτά τα γράμματα έχουν μήκος δοκιμίου. Συνεχίζει όμως να συμμετέχει σε διαγωνισμούς μαθηματικών, στους οποίους και διαπρέπει. Στο βιβλίο του «Η Ιστορία της Δυτικής Φιλοσοφίας», ο Bertrand Russell ισχυρίστηκε ότι ο Λάιμπνιτς είχε αναπτύξει τη λογική σε αδημοσίευτα γραπτά του σε τέτοιο επίπεδο, το οποίο επιτεύχθηκε μόνο χρόνιο άλλωστε. Πρέπει να σημειωθεί η στενή επιστημονική συνεργασία και αλληλοεκτίμηση μεταξύ του Κωνσταντίνου Καραθεοδωρή και του Αϊνστάιν.


Ελαφάκια με εκπλήξεις! – IncyTeachy\nΕλαφάκια με εκπλήξεις!\nΙδέα-δωράκι για τους μικρούς μαθητές!\nTα σχολεία σύντομα θα κλείσουν. Θα θέλατε να φτιάξετε μια όμορφη χειροτεχνία για τα μικρά σας μαθητούδια αλλά ξεμείνατε από ιδέες;Εδώ σας έχω ένα tutorial μιας super εύκολης χειροτεχνίας για να δείτε χαμόγελα στα παιδικά πρόσωπα χωρίς να ξοδέψετε ένα τριήμερο στη δημιουργία της. Έτοιμοι;\nCoffee cups reindeers δηλαδή ελαφάκια φτιαγμένα απο χάρτινα ποτηράκια του καφέ!\nΓια την χειροτεχνία θα χρειαστούμε:\nχάρτινα κύπελλα καφέ (χρώμα καφέ)\nglitter glue κόκκινη και χρυσή\nκλωστή λευκή και άσπρη\nΓια αρχή παίρνουμε τα χάρτινα κύπελλα, ζωγραφίζουμε πάνω τους με τον μαύρο μαρκαδόρο το περίγραμμα της μύτης και τα ματάκια (αν βρείτε ποτηράκια μονόχρωμα ακόμα καλύτερα, εγώ δεν τα κατάφερα). Στο πίσω μέρος γράφουμε την ευχή μας\nΕπόμενο βήμα glitter glue! Κάνουμε την μύτη του μικρού ελαφιού με κόκκινο και το πάνω μέρος με χρυσό. Οι συνδιασμοί που μπορείτε να κάνετε είναι αμέτρητοι σε χρώματα! Εγώ διάλεξα τα πιο γιορτινά. Ύστερα κόβω ένα ημικύκλιο στην κόκκινη τσόχα για να του φτιάξω ένα καπελάκι και τα κερατάκια του στο καφέ χαρτόνι.\nΤέλος γεμίζουμε ένα σελοφάν σακουλάκι με λιχουδιές κι εκπλήξεις. Τα κλείνουμε με την κοκκινοάσπρη κλωστή και ta-dah! Έτοιμα τα δωράκια!


Ο κοκκινολαίμης, Nesbo, Jo, Μεταίχμιο | Bookia\nΟ κοκκινολαίμης /\nΜεταφραστής: Γιαννακόπουλος, Χαράλαμπος ()\n978-618-03-0734-4 Μεταίχμιο 2016\n17χ12 - 640\n1944: Στα χαρακώματα έξω από το Λένινγκραντ, στο Ανατολικό Μέτωπο, μια χούφτα Νορβηγοί με γερμανικές στρατιωτικές στολές πολεμούν για έναν ιερό σκοπό: μια ελεύθερη Νορβηγία. Προέρχονται από εντελώς διαφορετικό κοινωνικό και πολιτικό μπαγκράουντ. Ο πιο τολμηρός απ\_' όλους ο Daniel Gudeson πέφτει νεκρός από σφαίρα και το σώμα του θάβεται σ\_' έναν ομαδικό τάφο. Λίγο καιρό αργότερα, σ\_' ένα στρατιωτικό νοσοκομείο της Βιέννης ένας τραυματίας νοσηλεύεται με το όνομα Daniel Gudeson. Εκεί θα γνωρίσει τον έρωτα στο πρόσωπο της Helene, μιας νοσοκόμας. Όταν ο τραυματίας λαμβάνει φύλλο πορείας για το νότιο τμήμα του Ανατολικού Μετώπου, δηλαδή ένα εισιτήριο με προορισμό τον θάνατο, αυτός και η Helene θα σχεδιάσουν την απόδρασή τους.\nΟ Χάρι Χόλε πυροβολεί λόγω παρεξήγησης έναν αμερικανό μυστικό πράκτορα στη διάρκεια της επίσκεψης του προέδρου Κλίντον στη Νορβηγία. Ενώ περιμένει την ταπεινωτική αποπομπή του από το αστυνομικό σώμα, ο Χόλε μετατίθεται στην αντιτρομοκρατική (αλλιώς POT) και παίρνει προαγωγή. Τον χώνουν σε ένα ανήλιαγο γραφείο και ξεφυλλίζει αναφορές για υποθέσεις χαμηλής προτεραιότητας. Η περίπτωση που πέφτει στα χέρια του όμως έχει ιδιαίτερο ενδιαφέρον: μια συμμορία εμπόρων όπλων έχει πιθανότατα δεσμούς με παλιούς και νέους Ναζί. Ένας βετεράνος του Ανατολικού Μετώπου του Β\_' Παγκόσμιου πολέμου βρίσκεται δολοφονημένος και ο Χάρι Χόλε βρίσκει στοιχεία που τον συνδέουν όχι μόνο με το παρόν και το πρόσφατο παρελθόν, αλλά και με το εγγύς μέλλον και αυτό είναι το πιο ανησυχητικό...


Lines - έκθεση φωτογραφίας της Θαλασσινής Δούμα - Photologio\nΘεόδωρος Στίγκας 13 Απρ 2018 Photo Δρώμενα\nΗ γκαλερί Kontaki Design*** παρουσιάζει την ατομική έκθεση φωτογραφίας της Θαλασσινής Δούμα* με τίτλο, “Lines”, που εγκαινιάζεται την Πέμπτη 19 Απριλίου στις 19:30 και θα διαρκέσει μέχρι και τις 3 Μαϊου.\nΘαλασσινή Δούμα – Lines\nO ιστορικός τέχνης, Lorenzo Canova**, αναφέρει: ”…Η έρευνα του αφηρημένου, βρίσκει πεδίο δόξας στον κύκλο “Lines”, όπου η γεωμετρική διαπλοκή των γυάλινων ορθογώνιων κατασκευών φτάνει μέχρι την αρχική τους σύλληψη, στον αρχιτεκτονικό ορθολογισμό σε στενή ανταπόκριση με τις έρευνες του γεωμετρικού αφηρημένου, που διέπει τις ιστορικές avant-gardes, όπως για παράδειγμα αποδεικνύει με εξέχοντα τρόπο, το αριστούργημα του Seagram Building του Mies van der Rohe, στην Νέα Υόρκη. Σ’αυτές τις φωτογραφίες, το εξωτερικό μεταλλικό φινίρισμα, τα κρύσταλλα και ο φωτισμός, συνθέτουν ένα συσχετισμό αντανακλάσεων και αντικατοπτρισμών, σε μια περαιτέρω διαστολή της προοπτικής, που ανοιγοκλείνει σε ένα συνεχές παιχνίδισμα που απασχολεί όλο το πεδίο της όρασης, δια μέσου της ασταθούς γεωμετρίας της και της ανεπαρκούς της χωρικότητας… ”\n*Η Θαλασσινή Δούμα σπούδασε στο Πανεπιστήμιο της Περούτζια, στο Πανεπιστήμιο του Ουρμπίνο και στο Ινστιτούτο Roberto Rossellini της Ρώμης. Έζησε στην Ιταλία από το 1987 έως το 1998, όπου ήρθε σε επαφή με τους κύκλους σύγχρονης τέχνης του San Lorenzo και με την vecchia avant-garde art της Ρώμης.\n** Ο Lorenzo Canova γεννήθηκε το 1967 στη Ρώμη. Είναι ιστορικός τέχνης, επιμελητής εκθέσεων και κριτικός τέχνης. Είναι κάτοχος διδακτορικού τίτλου στην Ιστορία της Τέχνης από το Πανεπιστήμιο La Sapienza της Ρώμης και καθηγητής Ιστορίας Σύγχρονης Τέχνης στο Τμήμα Ανθρωπιστικών και Κοινωνικών Επιστημών στο Πανεπιστήμιο του Molise. Έχει επιμεληθεί εκθέσεις σε Iταλικά και διεθνή μουσεία και δημόσιους χώρους. Είναι ιδρυτής και διευθυντής του ΑRATRO – Αρχείο Ψηφιακών Τεχνών – Εργαστήριο Σύγχρονης Τέχνης στο Πανεπιστήμιο Molise, στο Campobasso της Ιταλίας και μέλος της επιτροπής προσκλήσεων της 15ης Quadriennale της Ρώμης (2008). Είναι συνεργάτης της ημερήσιας εφημερίδας Avvenire και μέλος της Επιστημονικής Επιτροπής του Ιδρύματος Giorgio e Isa de Chirico της Ρώμης.\n***H γκαλερί Kontaki design showroom βρίσκεται στην οδό Μουρούζη στην Αθήνα. Ο μικρός αυτός δρόμος ενώνει κάθετα την οδό Ηρώδου αττικού που εκεί στεγάζεται το κτήριο του Μέγαρο Μαξίμου (στεγάζει το γραφείο του εκαστοτε πρωθυπουργού της Ελλάδας – έτος κατασκευής 1912 νεοκλασική αρχιτεκτονική ) και το κτήριο του προεδρικού μεγάρου ( Προεδρία της Ελληνικής Δημοκρατίας – έτος κατασκευής 1897 αρχιτέκτονας Ερνστ Τσίλλερ ,νεοκλασικό τριώροφο κτήριο) και την οδό Ρηγίλλης όπου εκεί βρίσκεται ο αρχαιολογικός χώρος του λυκείου του Αριστοτέλη 335πχ . Και το ωδείο Αθηνών (καθηγητή αρχιτέκτονα Ιωάννη Δεσποτόπουλου, που υπήρξε μαθητής του Walter Gropius στη Bαϊμάρη – 1959 ανήκει στις κορυφαίες εκφράσεις του ριζοσπαστικά μοντέρνου πνεύματος του Bauhaus) .\nΣτο νούμερο 10 της οδό Μουρούζη βρίσκεται μια από της πιο μεγάλες πολυκατοικίες που κατασκευάστηκαν το 1932. Στην πλάγια όψη συνορεύει ο ιδιωτικός δρόμος που έχει πρόσβαση στο showroom.\nΟ χώρος ανήκε στον Θανάση Πετσάλη-Διομήδη (Αθήνα, 1904- 7 Απριλίου 1995) ήταν πεζογράφος και θεατρικός συγγραφέας. Εκεί γραφτήκαν γνωστά ιστορικά μυθιστορήματα. … Και αποτέλεσε στέκι ατόμων της τέχνης και των γραμμάτων..\nΜεσοπολεμική και ART DECO αισθητική, ο χώρος αποτελείται από δυο μεγάλους χώρους και δυο μικρότερων χωρών, ψηλοτάβανο με μεγάλα ανοίγματα, διακοσμημένο με γύψινες λεπτομέρειες και ξύλινα στοιχεία και ψάθα. Οι πρόγονοι του λογοτέχνη και ΝΥΝ ιδιοκτήτες κατάφεραν να κρατήσουν με την πρόσφατη ανακαίνιση την ατμόσφαιρα της εποχής του ’30 χωρίς αρχιτεκτονικές αλλοιώσεις.\nΑυτός ήταν και ο κύριος λόγος της απόφασης του designer Σπύρου Κοντάκη: να νοικιάσει αυτό τον χώρο και να το κάνει showroom των δημιουργημάτων του. Τα μοναδικά έργα τέχνης- αντικείμενα , εμπνευσμένα από εικόνες και αναμνήσεις του παρελθόντος, χειροποίητα κατασκευασμένα κατάφεραν και στήθηκαν με τέτοιο τρόπο …ώστε τα αντικείμενα να συνομιλούν μεταξύ τους και να βρίσκονται σε μια πλατφόρμα ανάμεσα στην ατμόσφαιρα του 30 και της σημερινής εποχής.\nΣκοπός του χώρου είναι η φιλοξενία και η αίσθηση μιας γκαλερί στην οποία τα αντικείμενα είναι τοποθετημένα όπως σε ένα σπίτι. Έτσι κάθε επισκέπτης στον χώρο νιώθει και αντιλαμβάνεται από την πρώτη στιγμή την ιστορία των έργων και του χώρου, την έμπνευση του καλλιτέχνη. Η επικοινωνία υπάρχει μέσα σε αυτόν τον χώρο σαν να μην χρειάζεται να ειπωθεί το οτιδήποτε.\nΧώρος έκθεσης: Γκαλερί Kontaki Design, Μουρουζη 10, Αθήνα\nΕγκαίνια: Πέμπτη 19 Απριλίου, 19:30 – 23:00\nΕπιμέλεια: Kontaki Design\nOfficial site Θαλασσινής Δούμα: http://thalassinidouma.com/\nexhibition Kontaki Design gallery lines Έκθεση Φωτογραφίας Θαλασσινή Δούμα


GR POST: Σαμαράς: Συναινώ αν μειώσουμε τους φόρους και επαναδιαπραγματευθούμε το Μνημόνιο!\nΣαμαράς: Συναινώ αν μειώσουμε τους φόρους και επαναδιαπραγματευθούμε το Μνημόνιο!\n«Αφού τόσο πολύ αρέσει η λέξη συναίνεση προτείνουμε δύο πράγματα, να σοβαρευτούμε και να συζητήσουμε για το πρόβλημα ότι η πολιτική δεν αποδίδει και να πρέπει να τη διορθώσουμε.\nΈχουμε κάθε καλή διάθεση να συζητήσουμε με όσους προσέρχονται με ανοιχτή ματιά. Δεύτερον, να επαναδιαπραγματεύθουμε το ίδιο το μνημόνιο όχι τους τελικούς στόχους του. Το μεγάλο ζητούμενο είναι η επαναδιαπραγμάτευση του μνημονίου», τόνισε σήμερα\nο Αντώνης Σαμαράς στην ομιλία του στην Κοινοβουλευτική Ομάδα της Νέας Δημοκρατίας.\nΟ πρόεδρος της Νέας Δημοκρατίας, τόνισε επιπλέον ότι οι ίδιοι που ζητούν από την αντιπολίτευση να συναινέσει, δεν ζητούν από την κυβέρνηση να κυβερνήσει, ενώ παρατήρησε «παράξενο τον ρόλο που πρέπει να έχει η κυβέρνηση να ζητούν να τον διαδραματίσουμε εμείς, να αναδεικνύουν το ρόλο μας όχι μόνο τα κόμματα στο εσωτερικό, αλλά και ξένοι αξιωματούχοι στο εξωτερικό, πρόσθεσε, επισημαίνοντας πως οι ίδιοι που ζητούν από την αντιπολίτευση να συναινέσει, δεν ζητούν από την κυβέρνηση να κυβερνήσει».\nΑναλυτικά και μεταξύ άλλων, ο πρόεδρος της Νέας Δημοκρατίας ανέφερε:\n"Η Κυβέρνηση προσπαθεί συστηματικά, με τη βοήθεια των γνωστών εξαπτέρυγών της πάντα, να περάσει στο λαό μας την εντύπωση, πως αν εγώ συναινούσα σε αυτή την αποτυχημένη συνταγή, τότε, ως δια μαγείας, θα λυνόταν το πρόβλημα. Μακάρι να ήταν έτσι… 100 φορές θα έβαζα τότε την υπογραφή μου! Αλλά δυστυχώς μόνον έτσι δεν είναι. Όμως, αφού τόσο πολύ αρέσει η λέξη «συναίνεση», εμείς προτείνουμε δύο πράγματα:\n* Πρώτον, να σοβαρευτούμε! Και να συζητήσουμε για το πρόβλημα. Ποιο πρόβλημα: Ότι η πολιτική που εφαρμόζεται δεν αποδίδει. Και πώς θα τη διορθώσουμε…\nΑυτή τη συζήτηση μπορούμε να την κάνουμε. Εμείς από την πλευρά μας έχουμε υποβάλλει την πρότασή μας, το Ζάππειο-ΙΙ, με πλήρη στοιχεία. Κι έχουμε κάθε καλή διάθεση να τα συζητήσουμε και να τα βρούμε με όποιους προσέρχονται με ανοιχτό μυαλό και καθαρή ματιά.\n* Δεύτερον, αφού πρώτα συμφωνήσουμε μεταξύ μας τι πρέπει να γίνει και τι πρέπει να αλλάξει, να πάμε μαζί και να τα διαπραγματευθούμε με την Τρόϊκα.\nΝα επαναδιαπραγματευθούμε το ίδιο το Μνημόνιο! Όχι τους τελικούς στόχους του, τη δραστική μείωση του ελλείμματος και την αποκλιμάκωση του χρέους. Εκεί συμφωνούμε. Εμείς μάλιστα επαυξάνουμε…\nΌμως, να επαναδιαπραγματευθούμε όλα τα ενδιάμεσα βήματα και τους τρόπους για να το επιτύχουμε αυτό, ώστε να υπάρξουν αποτελέσματα.\nΝα γιατί το λέω και το ξαναλέω: Το μεγάλο ζητούμενο αυτή τη στιγμή είναι η Επαναδιαπραγμάτευση του Μνημονίου.\nΚαι η μεγάλη βάση συναίνεσης που θέλει ο ελληνικός λαός είναι να συμφωνήσουμε όλοι πως θα επαναδιαπραγματευθούμε το Μνημόνιο.\nΟ κύριος Παπανδρέου μας είπε ότι είναι διατεθειμένος να δεχθεί κάποιες από τις ιδέες μας. Έτσι γενικά και αφηρημένα. Αρκεί αυτό;\nΔυστυχώς δεν αρκεί, αλλά μπορούμε τουλάχιστον να ξεκινήσουμε από κάπου.\nΠοιο είναι το «αγκάθι» της συζήτησης;\nΗ μείωση των φορολογικών συντελεστών! Διότι ακόμα κι αν κάνουμε όλα τα άλλα που περιλαμβάνει το Ζάππειο-ΙΙ, αν δεν μειωθούν οι φορολογικοί συντελεστές, δεν θα υπάρξει το δημιουργικό σοκ που χρειάζεται η οικονομία. Και δεν θα αποδώσουν τα υπόλοιπα.\nΧώρες που μειώνουν απότομα τους πολύ υψηλούς φορολογικούς συντελεστές τους, βλέπουν διαφορά. Κι όταν κάνουν κι όλα τα άλλα που προτείνουμε, βλέπουν μεγάλη διαφορά. Σε αυτό κανείς δεν έχει αντίρρηση…\nΣυναίνεση για συνέχιση της ίδιας αδιέξοδης πολιτικής δεν πρόκειται να δώσουμε.\nΠου ακούστηκε, ότι πρέπει να συναινέσω στο λάθος;\nΗ Κυβέρνηση πρέπει να συναινέσει στη διόρθωση του λάθους!\nΑν προσυπέγραφα τη σημερινή πολιτική συνολικά, παρά το γεγονός ότι διαφωνώ και παρά το γεγονός ότι αποδείχθηκε ήδη πως είχα δίκιο που διαφωνούσα εξ αρχής, τότε θα ήταν σαν να υπογράφω την κατάργηση της Αντιπολίτευσης.\nΣαν να υπογράφω την κατάργηση της Δημοκρατίας.\nΣαν να προσυπογράφω το μονόδρομο που οδήγησε σε αδιέξοδο.\nΣαν να προσυπογράφω τη «δικτατορία του μονόδρομου».\nΓιατί, δημοκρατία, κυρίες και κύριοι συνάδελφοι, προϋποθέτει ότι υπάρχουν διαφορετικές επιλογές. Όταν καταργείς τις επιλογές, όταν υποχρεώνεις όλους να βαδίσουν τον ίδιο «μονόδρομο», τότε ακυρώνεις της δημοκρατία. Τότε επιβάλλεις αυτό που έλεγε η Μάργκαρετ Θάτσερ κάποτε, the dictatorship of no alternative, τη δικτατορία της μοναδικής επιλογής, τη δικτατορία του «μονόδρομου».\nΕγώ δεν πρόκειται ποτέ να προσυπογράψω την αυτοκατάργηση της Αντιπολίτευσης και της Δημοκρατίας. Τέτοια τελεσίγραφα, αν υπάρξουν, απορρίπτονται από τώρα.\nΠροσφέρω πλήρη στήριξη σε μέτρα δημοσιονομικής εξυγίανσης που υπήρξαν και δικές μας θέσεις, πριν τα «ανακαλύψει» η κυβέρνηση.\nΑκούω να μου λένε ότι θέλουν τη συναίνεση της Νέας Δημοκρατίας για αποκρατικοποιήσεις και αξιοποίηση της Περιουσίας.\nΤι μας λένε τώρα; Ότι πρέπει να συναινέσουμε σε αυτά που ήδη έχουμε προτείνει; Που έχει μαλλιάσει η γλώσσα μας να ζητάμε και δεν μας άκουγαν ως τώρα; Άσε που ακόμα και τώρα οι μεγάλες αντιστάσεις βρίσκονται στους κόλπους του ίδιου του κυβερνητικού κόμματος.\nΕμείς συναινούμε σε αυτά, κύριοι του ΠΑΣΟΚ. Και το ξέρετε. Το ερώτημα είναι οι δικοί σας κομματικοί στρατοί, συμφωνούν; Οι συνδικαλιστάδες σας δέχονται να χάσουν τα σκανδαλώδη προνόμια που αφειδώς τους δώσατε στο παρελθόν; Οι ακτιβιστές, που τους κάνατε υπουργούς, συναινούν να παραιτηθούν από τις ιδεοληψίες τους;\nΌμως για να εκφραστεί η θέση μας σε όλα αυτά, πρέπει να τα φέρετε στη Βουλή χωριστά. Να ψηφίσουμε κατ’ άρθρο. Γιατί κατ’ άρθρο θα ψηφίσουμε αυτά που συμφωνούμε, έτσι κι αλλιώς. Στο σύνολό του δεν μπορούμε να ψηφίσουμε το Μεσοπρόθεσμο, αν δεν συμπεριλαμβάνει μέτρα Επανεκκίνησης, ιδιαίτερα στο φορολογικό.\nΑκούμε την κριτική του Τύπου. Καλοδεχούμενη ασφαλώς.\nΑλλά να θυμούνται όλοι ότι τώρα ο λαός μας ακούει. Και η διαστρέβλωση των θέσεων μας, κάποιες φορές, προσκρούει στην ίδια την κοινωνία. Να θυμούνται όλοι ότι οι διαστρεβλώσεις της πολιτικής μας και των θέσεων μας, δεν αντέχουν στο χρόνο. Εμείς αντέχουμε στο χρόνο…\nΑυτό είναι το μήνυμα που θέλω να μεταφέρετε παντού. Στην κοινωνία συνολικά και στις ιδιαίτερες περιφέρειές σας.\nΈγινε, επί ένα χρόνο τώρα, προσπάθεια προπαγανδιστικής μας εξόντωσης.\nΌταν υπήρχε η ψευδαίσθηση ότι η κυβερνητική πολιτική του Μνημονίου θα επιτύγχανε τους στόχους της, μας απαξίωναν πλήρως.\nΌταν άρχισαν να συνειδητοποιούν πια, ότι η κυβερνητική πολιτική αποτυγχάνει, προσπάθησαν να δημιουργήσουν την εντύπωση ότι «όλοι ίδιοι είναι».\nΌχι δεν είμαστε «όλοι ίδιοι». Εμείς απομακρυνόμαστε όλο και περισσότερο από τα χαρακτηριστικά του πολιτικού συστήματος που οδήγησαν στη σημερινή κρίση:\n* Θέσαμε για πρώτη φορά από κόμμα εξουσίας το ζήτημα αξιοποίησης της δημόσιας περιουσίας.\n* Θέσαμε για πρώτη φορά το αίτημα Ισοσκελισμένου Προϋπολογισμού το συντομότερο δυνατό.\n* Θέσαμε για πρώτη φορά ζήτημα απότομης μείωσης όλων των φορολογικών συντελεστών. Με επιστέγασμα κοινό φορολογικό συντελεστή κερδών στο 15%. Και γενναία αποκλιμάκωση του συντελεστή φυσικών προσώπων.\n* Καταγγείλαμε για πρώτη φορά με τέτοια αποφασιστικότητα τα σκανδαλώδη προνόμια ορισμένων συντεχνιών του Δημοσίου.\n* Θέσαμε για πρώτη φορά το αίτημα πλήρους νομιμοποίησης της μεγάλης πλειονότητας των αυθαιρέτων, με δρακόντεια απαγόρευση της αυθαίρετης δόμησης στο εξής.\n* Μιλήσαμε για πρώτη φορά για δραστικά μέτρα επαναπατρισμού κεφαλαίων στην Ελλάδα.\n* Ζητήσαμε ξεκάθαρα ανακήρυξη της ΑΟΖ.\n* Ζητήσαμε την απελευθέρωση των Πανεπιστημίων από το άσυλο της παρανομίας.\n* Απαιτήσαμε ειδικό έλεγχο της περιουσιακής κατάστασης όσων διατέλεσαν πρωθυπουργοί, υφυπουργοί, αρχηγοί κομμάτων, από το 1974 μέχρι σήμερα.\n* Και ετοιμάζουμε γενναία και ανατρεπτική πρόταση για το Σύνταγμα του 21ου αιώνα.\n* Να γιατί μιλάμε για νέα Μεταπολίτευση…\nΓιατί καθένα απ’ αυτά θα ήταν αδιανόητο να τα πει στην Ελλάδα κόμμα εξουσίας πριν λίγα χρόνια.\nΕμείς τα είπαμε, πήραμε κόστος και σήμερα βρίσκονται στην ατζέντα της κοινωνίας.\nΚι όλα αυτά τα κάναμε χωρίς να υποστείλουμε τη σημαία της διαφωνίας μας στη λανθασμένη Πολιτική του Μνημονίου.\nΚαι χωρίς να πάψουμε να στηρίζουμε ο,τιδήποτε καλό γίνεται από την κυβέρνηση. Έστω κι αν δεν το πολύ-πιστεύει. Έστω κι αν το πολεμούν στη συνέχεια οι δικοί της.\nΓιατί μη κάνετε λάθος: είναι τέτοιες οι διαιρέσεις μέσα στην Κυβέρνηση και το ΠΑΣΟΚ, που εκτροχιάζουν μόνιμα ό,τι κι αν αποφασίζεται…\nΣύντομα, συντομότερα απ’ ό,τι κάποια φαντάζονται, θα κληθούμε να κυβερνήσουμε.\nΞέρουμε τι θέλουμε, που βρισκόμαστε, που πατάμε και που πάμε.\nΞέρουμε να λέμε τα μεγάλα ναι. Αλλά και τα μεγάλα όχι.\nΆλλωστε, εμείς οι Έλληνες γνωρίζουμε ότι πολλές μεγάλες στιγμές σηματοδοτούνται από μεγάλες αρνήσεις, τα μεγάλα όχι!\nΌπως σηματοδοτούνται από μεγάλες καταφάσεις, τα μεγάλα ναι.\nΛέμε όχι συναίνεση στο λάθος.\nΑλλά λέμε ναι στη συναίνεση για να διορθωθεί το λάθος και να ανασάνει η Κοινωνία.\nΆλλωστε, η πρότασή μας είναι πρόταση Εθνική. Όχι της Νέας Δημοκρατίας μόνο. Γιατί οδηγεί στο μεγάλο ζητούμενο, στον μεγάλο απόντα: την Ανάπτυξη! Και στο τέλος της ανεργίας. Στην επιστροφή στη δουλειά και την αισιοδοξία.\nΤελευταία ακούγονται και κάποια περίεργα:\nΆκουσα κάποιον να επικαλείται το ιστορικό προηγούμενο του Θεμιστοκλή με τον Ευρυβιάδη, που παρά τον τσακωμό τους, συμφιλιώθηκαν πριν τη Ναυμαχία της Σαλαμίνας.\nΣυμφωνώ απόλυτα. Μόνο να θυμίσω μια μικρή λεπτομέρεια: ότι τα βρήκαν μεταξύ τους για να πολεμήσουν και όχι για να… υποκύψουν"!\nΑναρτήθηκε από Νίκος Γ. Σακελλαρόπουλος στις 8:23 μ.μ.


Κωδικός Περιοχής 036606 / +4936606 / 004936606 / 0114936606, Γερμανία\nΚωδικός Περιοχής 036606 (+4936606 / 004936606 / 0114936606)\nΚωδικός Περιοχής: 036606 (+4936606)\nΤο πρόθεμα 036606 είναι ο κωδικός περιοχής για το Kraftsdorf. Για τον πλασματικό αριθμό τηλεφώνου 1972500 και τον κωδικό περιοχής 036606 ο αριθμός που θα καλέσετε είναι ο 036606 1972500. Και το Kraftsdorf βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 1972500, τον κωδικό περιοχής 036606 (Kraftsdorf) και τον Κωδικός κλήσης χώρας 0049 ο αριθμός που θα καλέσετε είναι ο 0049 36606 1972500. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 036606- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +49 (0049) ή κωδικός περιοχής 036606 (Kraftsdorf).\nΑν βρίσκεστε εκτός της Γερμανία και θέλετε να καλέσετε ένα άτομο στο Kraftsdorf, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Kraftsdorf, θα πρέπει να προσθέσετε στον αριθμό τηλεφώνου του εν λόγω ατόμου το +49 36606 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 1972500, τον κωδικό περιοχής 036606 (Kraftsdorf) και τον Κωδικός κλήσης χώρας 0049 ο αριθμός που θα καλέσετε είναι ο 0049 36606 1972500.


Τι θα δοκιμάσουμε στο φετινό Sani Gourmet; | www.olivemagazine.gr\nΤο Sani Gourmet πραγματοποιείται φέτος από τις 10 έως τις 14 Μαΐου με 8 κορυφαίους σεφ από όλο τον κόσμο να παρουσιάζουν μενού πολλών αστεριών Michelin στο Sani Resort.\nΤο πρόγραμμα των δείπνων έχει ως εξής:\nThomas Bühner, 3 αστέρια Michelin (Γερμανία) – Water Restaurant / 10, 11 & 12 Μαΐου\nΑνάμεσα στους μόλις 10 Γερμανούς σεφ που μετρούν 3 αστέρια Michelin, o Thomas Bühner δεν βρίσκεται απλά στην κορυφή της γαστρονομικής σκηνής στη Γερμανία εδώ και 20 χρόνια, είναι ένας από τους βασικούς δημιουργούς της. Ξεκίνησε την καριέρα του στο Schweizer Haus και συνέχισε σε εστιατόρια όπως το Schwarzwaldtube, αποκτώντας πολύτιμη εμπειρία στο πλάι δύο πραγματικών μύθων της γαστρονομίας, του Günter Scherrer και του Harald Wohlfahrt. Το πρώτο αστέρι Michelin ήρθε το 1996, μετά από 5 χρόνια δουλειάς στην κουζίνα του εστιατορίου La Table στο Dortmund. Ο σεφ δεν επαναπαύτηκε στις δάφνες του αλλά συνέχισε με επιμονή την αναζήτηση της τελειότητας, αποκτώντας το δεύτερο του αστέρι το 1998 και το τρίτο το 2012. Οι διακρίσεις του δεν σταματούν εκεί. Τα ευφυή, κομψά του πιάτα φέρνουν στο προσκήνιο με πλήρες σέβας τα ίδια τα υλικά τους και είναι επίσης υπεύθυνα για τον τίτλο του Grand Chef που του απονεμήθηκε από το Relais & Châteaux και την αποδοχή του στα Les Grandes Tables du Monde, το 2009 και 2010 αντίστοιχα. Στο ατέρμονο κυνήγι της εντέλειας, η φιλοσοφία αυτού του σεφ βρήκε το πιο πρόσφατό της σπίτι στο βραβευμένο εστιατόριο La Vie του Osnabruck.\nFredrik Berselius, 2 αστέρια Michelin (ΗΠΑ) – Fresco Restaurant / 10, 11 και 12 Μαΐου\nΈνας πραγματικός σταρ του εδώ και του τώρα της foodie σκηνής, ο γεννημένος στη Σουηδία Αμερικανός Fredrik Berselius έχει αδράξει κάθε ευκαιρία να αποδείξει πόσο μπορεί να κάνει. Αυτός ο εκπρόσωπος της trendy μαγειρικής ύφους New Nordic είναι σεφ και ιδιοκτήτης του Aska, ενός μικρού εστιατορίου δίπλα στη γέφυρα Williamsburg, που διαθέτει μόλις 10 από τα πιο πολυπόθητα τραπέζια σε όλη την Νέα Υόρκη. Μέρος της εμπειρίας του δείπνου που κάνει το Aska (που σημαίνει στάχτη στα Σουηδικά) να ξεχωρίζει είναι πως οι σεφ σερβίρουν αυτοπροσώπως τα πιάτα, τα εξηγούν, απαντούν σε ερωτήσεις και απολαμβάνουν τις αντιδράσεις του κοινού. «Ο πιο σικάτος σεφ της Νέας Υόρκης» είναι γεμάτος ενέργεια, επιμονή και φιλοδοξίες. Τόσο που έκλεισε το προηγούμενο εστιατόριο του παρ’ όλη την επιτυχία του, «για να μη μείνει στάσιμος και για να συνεχίσει να βάζει προκλήσεις στον εαυτό του», όπως εξήγησε στους New York Times. Μπορεί να έχει καλή σχέση με το ρίσκο, είναι όμως οι γερές του βάσεις που τον έχουν βοηθήσει να ανέβει στην κορυφή. Απέκτησε ενδιαφέρον για τη μαγειρική από την παιδική του ηλικία και έχει δουλέψει σε διακεκριμένα εστιατόρια όπως τα Aquavit, Per Se και Corton. Η έκρηξη της Νέας Σκανδιναβικής Κουζίνας βρήκε τον Fredrik να αφήνει το Corton για να ανοίξει το δικό του εστιατόριο. Αυτό το ύφος μαγειρικής διαφοροποιείται από τα στεγανά της γαλλικής κουζίνας, με τους σεφ να χρησιμοποιούν τις τεχνικές, το πάθος και τη δημιουργικότητά τους για να εξερευνήσουν υλικά από τη Σκανδιναβία, δημιουργώντας μια ολοκαίνουργια μαγειρική παράδοση.\nSimon Rogan, 2 αστέρια Michelin (Ηνωμένο Βασίλειο) – Byblos / 10, 11 & 12 Μαΐου\nΘα μπορούσαμε να παρομοιάσουμε τον σεφ και εστιάτορα Simon Rogan με σκηνοθέτη που, με βάση του την πανέμορφη περιοχή Lake District της Αγγλίας, ρίχνει με δεξιοτεχνία τους προβολείς στους πρωταγωνιστές του -τα καλύτερης ποιότητας υλικά. O Rogan άνοιξε το φημισμένο L’Enclume το 2002. Σύντομα έλαβε το πρώτο του αστέρι Michelin, όπως και ένα ακόμη το 2013. Στο πλαίσιο αναζήτησης τρόπων να έρθει ακόμα πιο κοντά στη μεγαλύτερη έμπνευσή του, τη φύση, ξεκίνησε δικό του αγρόκτημα, με το οποίο προμηθεύει το εστιατόριο με φρέσκα εποχιακά προϊόντα. Η επιτυχία της φάρμας ολοένα και μεγαλώνει εδώ και μία δεκαετία, όπως και όλων των εστιατορίου του πολυμήχανου σεφ. Τo L’Enclume παραμένει η ναυαρχίδα του, σε συνδυασμό με το Aulis L’Enclume, ένα νέο χώρο που προστέθηκε πριν 10 χρόνια για σκοπούς έρευνας και ανάπτυξης νέων γεύσεων, τις οποίες και σερβίρει στο κοινό. Δεν θα μπορούσαμε όμως να παραλείψουμε το Rogan & Co, το Roganic, το Aulis London. O σεφ ηγείται επτά στο σύνολό τους υπερεπιτυχημένα εστιατόρια, δύο από τα οποία έχουν κερδίσει από ένα ακόμη αστέρι Michelin, όπως και την έγκριση κριτικών και κοινού. Στα πιάτα του χρησιμοποιεί εξαιρετικής ποιότητας λαχανικά, βότανα, λουλούδια και φρούτα, δημιουργώντας γεύσεις μελετημένες και γεμάτες φρεσκάδα, χωρίς υπερβολές και περιττή πολυπλοκότητα, που επικεντρώνουν στην ουσία της γαστρονομικής ευχαρίστησης. Η ευαισθησία του σεφ φαίνεται και στο σύνολο των μενού του, τα οποία είναι γεμάτα άποψη και διαθέτουν μοναδική ροή και ισορροπία.\nRafa Costa e Silva, 1 αστέρι Michelin (Βραζιλία) – Katsu / 10, 11 & 12 Μαΐου\nΑυτός ο δυναμικός Βραζιλιάνος σεφ έχει μαθητεύσει δίπλα στους καλύτερους και συνεχίζει να απολαμβάνει της εκτίμησης απαιτητικών κριτικών και κοινού. Ο Rafa Costa e Silva άνοιξε το εστιατόριο Lasai στο Rio de Janeiro το 2011. Από το αστέρι Michelin του μέχρι το βραβείο Prix au Chef de l’Avenir της Διεθνούς Ακαδημίας Γαστρονομίας και από μια πολύ καλή θέση στα 50 Καλύτερα Εστιατόρια της Λατινικής Αμερικής στο «Εστιατόριο της Χρονιάς» από το Revista Época, η αφρόκρεμα της γαστρονομίας δεν χορταίνει να αποθεώνει τις γευστικές δημιουργίες του. Το 2003, ο σεφ Rafa Costa e Silva άφησε μια πολλά υποσχόμενη τραπεζική καριέρα για να κυνηγήσει το αληθινό του πάθος, τη μαγειρική, ξεκινώντας σπουδές στο Culinary Institute of America της Νέας Υόρκης. Αμέσως μετά την αποφοίτησή του έπιασε δουλειά σε κορυφαία εστιατόρια όπως το Jean Georges και το René Pujol. Σε αναζήτηση της γευστικής τελειότητας, ταξίδεψε μέχρι την Ισπανία και το Mugaritz, το εστιατόριο του Luis Aduriz που διαθέτει δύο αστέρια Michelin. Ξεκίνησε να δουλεύει χωρίς αμοιβή ως μαθητευόμενος stagier το 2007, αλλά κατάφερε να σκαρφαλώσει μέχρι τη θέση του Executive Chef του Mugaritz, την οποία κατέκτησε το 2011. Έπειτα, ο Rafa Costa e Silva αποφάσισε να επιστρέψει στη γενέτειρά του, με όνειρο να ανοίξει δικό του εστιατόριο. Το Lasai στέφθηκε με επιτυχία χάρη σε πιάτα τοπικά, απλά αλλά συγχρόνως πλούσια. Λέει πως μεγαλύτερή του έμπνευση είναι ο κήπος του εστιατορίου του αλλά δεν χάνει την ευκαιρία να σημειώσει πόσο καθοριστική ήταν και η εμπειρία του στο Mugaritz.\nStephanie Le Quellec, 2 αστέρια Michelin (Γαλλία) – Fresco / 13 & 14 Μαΐου\nΈχοντας πρόσφατα λάβει το δεύτερο της αστέρι Michelin, η Stephanie Le Quellec εκπροσωπεί απόλυτα το σημερινό πνεύμα της γαλλικής γαστρονομίας. Έχτισε τη μαγειρική της ταυτότητα υπό την επίβλεψη των θρυλικών σεφ Philippe Legendre (εστιατόριο George V) και Philippe Jourdin (Terra Blance), και σήμερα τα πιάτα της συνδιαλέγονται με τη γαλλική παράδοση, τη χάρη και το πάθος. Εκλεπτυσμένη αλλά ανεπιτήδευτη, η Stephanie La Quellec είναι η νικήτρια του γαλλικού Top Chef 2011 αλλά και κάτοχος δύο αστεριών Michelin, το 2014 και το 2018, για το περίφημο παριζιάνικο La Scène που βρίσκεται στο ξενοδοχείο Prince de Galles. Υπό τη διεύθυνσή της είναι επίσης το μπαρ Les Heures και το εστιατόριο Patio, στο ίδιο κτίριο. Θαμώνες και κριτικοί επικροτούν τη γαστρονομική αναγέννηση του Prince de Galles, δίνοντας τα εύσημα στη Stephanie και την ομάδα της. Αν και επικεντρώνεται κυρίως στη γευστική παράδοση του γαλλικού νότου, αυτό που ορίζει το φαγητό της Stephanie περισσότερο από οτιδήποτε άλλο είναι η γενναιοδωρία της γεύσης, η ικανότητά της να επιλέγει υλικά υψηλότατης ποιότητας, αλλά και μια προσβασιμότητα που πηγάζει από την πειθαρχία και την αυτοπεποίθησή της. Περιγράφει το φαγητό της ως «αποτελεσματικό, εποχιακό και διασκεδαστικό», εξηγώντας ότι είναι σημαντικό για κάθε σεφ να αναγνωρίζει τη στιγμή που πρέπει να κάνει ένα βήμα πίσω και να αφήσει τα υλικά να «αναπνεύσουν». Τα δύο αστέρια Michelin της Stephanie επισφραγίζουν το αποτέλεσμα.\nManjunath Mural, 1 αστέρι Michelin (Σιγκαπούρη) – Byblos / 13 & 14 Μαΐου\nΩς ο πρώτος σεφ στην Ιστορία που κατέκτησε αστέρι Michelin στη νοτιοανατολική Ασία για την ινδική κουζίνα του, ο Manjunath Mural γνωρίζει καλά την υψηλή γαστρονομία. Η καριέρα του ξεκινά το 1993 στην πόλη Bangalore, όπου σπούδασε ξενοδοχειακά με εξειδίκευση στην παραγωγή φαγητού στο IHMCTAN. Συσσωρεύοντας με ενθουσιασμό γνώσεις, εμπειρία και τεχνικές, ο Manjunath έθεσε σαν στόχο του γαστριμαργική τελειότητα. Έπειτα από δεκαετίες σκληρής δουλειάς, κέρδισε χρυσό μετάλλιο στο Singapore Gourmet Hunt το 2007 ενώ δύο χρόνια μετά, ο Manjunath έγινε ακόμα γνωστότερος στο ευρύ κοινό μέσα από τη συμμετοχή του και την κατάκτηση της δεύτερης θέσης στον μαγειρικό διαγωνισμό του Channel News Asia. Έχει επίσης συνδράμει στο ονομαστό βιβλίο συνταγών Khana Khazana: Celebration of Indian Cookery του Sanjeev Kapoor. Έχει λάβει ένα αστέρι Michelin για το εστιατόριο The Song of India επί τρία συνεχόμενα έτη –2016, 2017 και 2018– για τη μαγειρική του, που αποτελείται από αυθεντικά ινδικά πιάτα που έχει ανανεώσει και τελειοποιήσει, κάνοντάς τα προσβάσιμα όσο και νόστιμα. Ο Manjunath Mural είναι εκφραστής της επιτομής της σύγχρονης ινδικής κουζίνας.\nTagaki Kazuo, 2 αστέρια Michelin (Ιαπωνία) – Katsu / 13 & 14 Μαΐου\nΘεωρείται η απόλυτη έκφραση της ιαπωνικής κουζίνας και έχει το όνομα «Kyo-ryori». Πρόκειται για μια μαγειρική παράδοση τουλάχιστον 700 ετών που προέρχεται από τα μαγειρεία του Αυτοκράτορα της Ιαπωνίας. Σήμερα, ο σεφ Tagaki Kazuo χαίρει μεγάλου σεβασμού και αναγνώρισης ως ένας από τους σημαντικότερους εκπροσώπους αυτού του μαγειρικού ύφους. Ακολουθώντας ξεχωριστές, παραδοσιακές τεχνικές που επιτρέπουν στα πιάτα να αφηγηθούν ιστορίες και να απεικονίσουν την εναλλαγή των εποχών, το Kyo-ryori πήρε το όνομά του από το Κιότο. Ο Tagaki Kazuo έχει κάνει αποστολή του τη συνέχιση της μακράς ιστορίας αυτής της κουζίνας και η προσπάθεια αυτή του έχει ήδη εξασφαλίσει δύο αστέρια Michelin μέχρι σήμερα για το Tagaki, που βρίσκεται στην Ashiya της Ιαπωνίας. Συνδυάζοντας δεξιοτεχνία, ακρίβεια και αρμονία στα πιάτα του, έχει βάλει προσωπικό του στόχο όχι απλά να διασώσει την εκλεπτυσμένη παράδοση του Κιότο αλλά και να τη συστήσει σε ολόκληρο τον κόσμο. Σε πρώτο πλάνο βρίσκονται προετοιμασία και τεχνική αρτιότητα, με περίτεχνες, χρωματιστές γευστικές δημιουργίες που έχουν στόχο να μιλούν σε όλες τις αισθήσεις, από την όψη τους που θυμίζει πολύτιμα πετρώματα μέχρι τις υφές και τα αρώματα που κρύβουν. Το εστιατόριο Tagaki έχει δύο αστέρια Michelin από το 2010, ενώ ο ιδιοκτήτης και διαχειριστής του, Tagaki Kazuo είναι επίσης consultant chef του ξενοδοχείου Shangri-La της Ταϊπέι και του ιαπωνικού μενού της αλυσίδας Intercontinental.\nGreg Malouf, 2 αστέρια Michelin (Αυστραλία) – Water Restaurant / 13 & 14 Μαΐου\nΜπορεί να είναι γνωστός ως η μεγαλύτερη αυθεντία της κουζίνας της Μέσης Ανατολής, αλλά οι μαγειρικές εξερευνήσεις του Greg Malouf τον πάνε ακόμα παραπέρα. Γεννήθηκε στη Μελβούρνη, έχει Λιβανέζους γονείς και εκπαιδεύτηκε στη Γαλλία, την Ιταλία, την Αυστρία και το Χονγκ Κονγκ, ταξιδεύοντας ανά την υφήλιο σε αναζήτηση συνταγών, τεχνικών και έμπνευσης. Η καριέρα του τον έχει πάρει από τη θέση του Executive Chef του MoMo στη Μελβούρνη, στο Zahira του H Hotel στο Ντουμπάι, το Petersham Nurseries Café του Λονδίνου (το οποίο επανάκτησε το δεύτερο αστέρι Michelin του χάρη στον Malouf) και στον Λίβανο, όπου βραβεύτηκε εις αναγνώριση της συνεισφοράς του στη λιβανέζικη μαγειρική κουλτούρα. Επειδή στρέφει τα βλέμματα των απανταχού foodies σε μια περιοχή που συχνά παραμελούν οι γαστρονομικοί κύκλοι, η θρυλική εστιάτορας Alla Wolf-Tasker έχει αποκαλέσει τον Greg Malouf «πρωτεργάτη της μεσανατολικής μαγειρικής στην Αυστραλία». Εισάγοντας δυτικές τεχνικές παρασκευής και προετοιμασίας του φαγητού, ο Malouf έχει ουσιαστικά επανεφεύρει παραδοσιακά πιάτα, αποθεώνοντας την «νέα κουζίνα της Μέσης Ανατολής» και συστήνοντάς την σε όλο τον πλανήτη.


Tα 8 "χωρίς ιδιαίτερο λόγο" πάρτι που μπορείς να... - Y-olo.gr\nΜΙΑΣ ΚΑΙ ΤΑ ΓΕΝΕΘΛΙΑ ΣΟΥ ΑΡΓΟΥΝ ΑΚΟΜΗ!\nΕίναι ωραία τα πάρτι δε λέω. Αλλά όταν δεν έχεις κάποιο λόγο να γιορτάσεις, τι κάνεις; Τότε επινοείς μια καλή αιτία για να περάσεις καλά με τις φίλες σου! Δε χρειάζεται να είναι τα γενέθλια σου ή απόκριες ή Χριστούγεννα ή η γιορτή σου ή να πήρες αύξηση ή να έριξες το παιδί της διπλανής πόρτας που πάντα ήθελες. Όρεξη να έχεις και λόγοι για πάρτι υπάρχουν πολλοί. Ορίστε οι 8 αγαπημένοι μου:\n1. Χωρισμένες του κόσμου ενωθείτε. Ακόμη κι αν σβήσεις την ημέρα από το ημερολόγιο σου, η 14η Φεβρουαρίου θα είναι πάντα εδώ, είτε είσαι πληγωμένη είτε πιο ερωτευμένη από ποτέ. Μαζευτείτε όλες όσες περνάτε το ζόρι σας μια τέτοια μέρα και περάστε καλά χωρίς αγόρια και δεσμεύσεις και λουλούδια και αρκουδάκια. Η' (επειδή ψυχή έχετε κι εσείς) ανταλλάξτε δώρα μεταξύ σας και φάτε πίτσα σαν να μην υπάρχει αύριο. Καλά η πίτσα όντως δε θα υπάρχει μέχρι αύριο.\n2. Swap not shop party. Ανταλλάξτε ρούχα που δε θέλετε. Βρες ευκαιρία να ξεφορτωθείς εκείνα τα μπλουζάκια που δε φοράς παρά μόνο όταν κοιμάσαι (δεν χρειάζεσαι και τα 20!) ενώ για τη φίλη σου φανεί να γίνει ιδανικό για το outfit της σχολής. Εξάλλου, η καθεμιά εκτιμάει διαφορετικά τα ρούχα της, ανάλογα με το στυλ της. Που ξέρεις, μπορεί να βρεθείς με τα γάντια που χρειάζεσαι ή εκείνο το κολάν για το χορό.\n3. 90's και τα τραγούδια που μας μεγάλωσαν. Ας ετοιμάσει η καθεμιά μια λίστα με τραγούδια εκείνης της εποχής - κι ας θεωρούνται trash (γιατί όμως;). Μπορείτε να χορέψετε σαν τρελές, δε θα σας δει κανείς, επομένως δε θα σας παρεξηγήσει κιόλας κανείς. Χρειάζεστε ποτό, φαγητό για να παίρνετε ενέργεια και το ανάλογο ντύσιμο.\n4. Φωτογραφίες και χιλιάδες αναμνήσεις. Μπορείτε να μαζέψετε φωτογραφίες από το σχολείο, σημειώματα, λευκώματα και οτιδήποτε άλλο αρκεί ώστε να σας θυμίσει τα σχολικά χρόνια, να γελάσετε μέχρι δακρύων αλλά και να κλάψετε από συγκίνηση. Δικό σας είναι το πάρτι, ό,τι θέλετε κάνετε!\n5. Μαγειρική & ζαχαροπλαστική. Ας αναδείξει η καθεμιά το ταλέντο της. Μαζευτείτε για να μαγειρέψετε μια ξεχωριστή συνταγή, καλά αυτό δε θα είναι πάρτι θα είναι ένα δράμα για την κουζίνα της τυχερής που το οργανώνει και ένα όργιο για το στομάχι σας. Θα έχει πλάκα πάντως.\n6. Νύχτα ομορφιάς. Μαζευτείτε για να βάλετε μάσκες ομορφιάς, να φτιάξετε η μία τα νύχια της άλλης, να ισιώσετε μαλλιά, να κάνετε περίεργα χτενίσματα, να βαφτείτε σαν να πρόκειται να βρεθείτε στο κόκκινο χαλί (και να καλέσετε και μένα!).\n7. Τσάι και βουτήματα. Να το προτιμήσεις αν έχεις μια φίλη που να φτιάχνει cupcakes και ό,τι γλυκό μπορείς να φανταστείς (αν ζητήσω δημόσια από τη Στέλλα να μου φτιάξει cupcakes θεωρείται εκβιασμός άραγε;).\n8. Επιτραπέζια και παντομίμα. Ας βάλουμε και πίτσα και ποτό για να αποκτήσει ενδιαφέρον. Καλύτερα τώρα; Άντε, σ' αυτή την περίπτωση μπορείτε να καλέσετε και τα αγόρια της παρέας, όχι ότι δεν μπορείτε να τα καταφέρετε μόνες σας, αλλά για να νικήσετε την ομάδα τους.\nTAGS yolo, πάρτι, Party, πάρτυ, parties, no reason parties, χωρίς λόγο, celebration, celebrate\nΤί συμβαίνει όταν οι άλλοι ζητούν πάντα περισσότερα από εσένα;


Beauty Maniac - Εδώ μιλάμε για ομορφιά!: Orly La La Land ♡ Spring Collection 2017 #Review\nOrly La La Land ♡ Spring Collection 2017 #Review\nΛατρεύω τα παστέλ, για αυτό και δε θα μπορούσα να μη δοκιμάσω την καινούργια, ανοιξιάτικη συλλογή της Orly. Εμπνευσμένη από το musical La La Land, σε 6 υπέροχες αποχρώσεις που θα λατρέψεις, και στη γνωστή ποιότητα που μας προσφέρει η επαγγελματική εταιρία Orly. Η συλλογή αποτελείται από 6 υπέροχες αποχρώσεις, και διατίθεται και σε βερνίκι διαρκείας, αλλά και ημιμόνιμο. Οι αποχρώσεις της La La Land είναι αιθέριες, παραμυθένιες και ανάλαφρες: Ιδανικές για να αποκτήσεις τα απόλυτα, ανοιξιάτικη νύχια. Περιέχει λοιπόν 5 παστέλ χρώματα, και το μοναδικά λαμπερό glitter Anything Goes.\nΑς γνωρίσουμε καλύτερα την Orly:\nΗ Orly έχει παρουσία 40 χρόνια στον επαγγελματικό χώρο της ομορφιάς, προσφέροντας καινοτόμα προϊόντα περιποίησης φυσικών νυχιών. Στα 40 χρόνια παρουσίας της, η Orly έχει τιμηθεί με 13 βραβεία για τη συμβολή της στην παγκόσμια εξέλιξη των προϊόντων ομορφιάς! Τα βερνίκια και τα προιόντα της Orly διανέμονται συνολικά σε πάνω από 80 χώρες παγκοσμίως, και δεν περιέχουν στη σύνθεσή τους βλαβερές ουσίες όπως DBP, Toluene, φορμαλδεΰδη, formaldehyde Resin. Η Orly έχει αναθέσει την αποκλειστική αντιπροσώπευση των προϊόντων της στην Ελλάδα στην εταιρία EVABEAUTY.\nΗ επιλογή των αποχρώσεων για την ανοιξιάτικη συλλογή La La Land είναι εξαιρετική, καθώς τα παστέλ είναι πάντα υπέροχα και ευκολοφόρετα χρώματα. Το κάθε βερνίκι περιέχει 18ml, και η ποιότητά τους είναι εξαιρετική.\nΗ λαβή Gripper Cap από το βουρτσάκι τους είναι πάρα πολύ βολική, και το ίδιο το βουρτσάκι επιτρέπει στο χρώμα να κατανέμεται εύκολα και ομοιόμορφα στα νύχια, με το πινέλο Genius Brush που περιέχει 600 τρίχες ειδικά κομμένες.\nAnything Goes: Το πιο υπέροχο glitter για να προσθέσεις έξτρα λάμψη στα άκρα σου. Είναι μωβ, με υπέροχους ιριδισμούς και μπορεί να χρησιμοποιηθεί σαν top coat για να μετατρέψεις σε παραμυθένιο κάθε σου manicure.\nHead in the clouds: Ένα όμορφο και απαλό baby pink, για σένα που αγαπάς το διακριτικό nail art.\nCool in California: Αγαπώ πολύ τα ροδακινί νύχια, για αυτό και το συγκεκριμένο θα γίνει σίγουρα το αγαπημένο μου αυτή την άνοιξη.\nAs seen on TV: Η απόχρωσή του μου θυμίζει τη λεβάντα, αλλά σε πιο ανοιχτό και παστέλ. Πολύ ιδιαίτερο χρώμα!\nForget me not: Ανοιχτό baby blue, ιδανικό και για pedi.\nBig City Dreams: Την άνοιξη το mint είναι πάντα μία τέλεια επιλογή για τα άνω και τα κάτω άκρα.\nΠού μπορείς να βρεις τα βερνίκια Orly;\nΣε nail studios, στα Gallery de beaute, σε κομμωτήρια καθώς και στο e-shop της εταιρίας, www.orly.gr\nUnknown 30 Μαρτίου 2017 - 3:06 π.μ.\nΕιναι ολα τελεια τα χρωματα ειδικα οι αποχρωσεις του ροζ.Πολυ ωραιο ποστ:)\nLila Amanatidou 20 Απριλίου 2017 - 8:14 π.μ.\nΣε ευχαριστώ πολύ! ♡ Τα παστέλ είναι αγαπημένες αποχρώσεις! xx


Με συμμετοχές από όλο τον κόσμο πραγματοποιείται και φέτος το PLURAL + Youth Video Festival με στόχο την προβολή θεμάτων που απασχολούν την κοινωνία\nΤο μεταναστευτικό, η διαφορετικότητα, η κοινωνική αποδοχή και η ξενοφοβία είναι οι βασικές θεματικές του PLURAL + Youth Video Festival, το οποίο διοργανώνεται και φέτος από τη Συμμαχία Πολιτισμών του ΟΗΕ και τον Διεθνή Οργανισμό Μετανάστευσης, σε συνεργασία με τον οργανισμό Visual Voices, ο οποίος εδρεύει στην Κύπρο.\nΣτο πλαίσιο του φεστιβάλ αυτού, νέοι μέχρι και 25 χρονών από διάφορες χώρες του κόσμου δίνουν το δικό τους μήνυμα εστιάζοντας στα παραπάνω κοινωνικά θέματα, παρουσιάζοντας ένα βίντεο μικρής διάρκειας. Συγκεκριμένα πάνω από χίλιες συμμετοχές έλαβαν μέρος στη φετινή διοργάνωση προερχόμενες από περισσότερες από εβδομήντα χώρες, για να καταλήξουν τελικά στην Κύπρο μόνο οι ογδόντα που θα αξιολογούνταν από το Visual Voices.\nΣτη φωτογραφία ο νικητής του βραβείου «Peace Advocacy», που απονέμει από φέτος ο Οργανισμός Visual Voices. Ο Arman Zafari από το Αφγανιστάν που ζει, πλέον, στη Φινλανδία απέσπασε το βραβείο με το έργο «A Diary of a Blackhead»\nΌπως κι έγινε, με τον οργανισμό να επιλέγει τις έντεκα πιο δυνατές οπτικογραφημένες ιστορίες, που θα προβληθούν στο πλαίσιο μίας ειδικής εκδήλωσης την Παρασκευή 29 Νοεμβρίου στο Σπίτι της Συνεργασίας, ανάμεσά τους και μία κυπριακή συμμετοχή. Φέτος το Visual Voices σαν νέο μέλος αυτού του φεστιβάλ, απονέμει το βραβείο «Peace Advocacy», σε μία από τις ταινίες της επιλογής του. Όπως ανέφερε η διευθύντρια και συνιδρυτής του οργανισμού, Μαρίνα Νεοφύτου «Το βραβείο απονεμήθηκε φέτος στον Arman Zafari, για την ταινία του “A Diary of a Blackhead”. Το βίντεο στάλθηκε από τη Φιλανδία όπου ζει τώρα μόνος του, ωστόσο ο Αρμάν είναι πρόσφυγας από το Αφγανιστάν». Η απονομή του βραβείο πραγματοποιήθηκε στις 13 Νοεμβρίου στην Αμερική.\n«Κριτήριο για την επιλογή των ταινιών που θα προβληθούν στην επικείμενη εκδήλωση, είναι κατά πόσο ‘απαντούν’ στη θεματική του φεστιβάλ. Ωστόσο λαμβάνονται υπόψιν και πιο τεχνικά θέματα που αφορούν για παράδειγμα τη σκηνοθεσία, για τα οποία είχαμε τη βοήθεια του Αντώνη Πουλιάση», όπως συμπληρώνει η διευθύντρια του Οργανισμού. Εντούτοις, αυτό που καθιστά σημαντική αυτή την πρωτοβουλία είναι ότι μπορούμε να «δούμε μέσα από τα μάτια των παιδιών και των νέων τον τρόπο που αντιλαμβάνονται τέτοια σοβαρά κοινωνικά ζητήματα και τον τρόπο που θέλουν να τα εκφράσουν στον υπόλοιπο κόσμο», όπως υπογραμμίσει η κυρία Νεοφύτου.\nΑναφερόμενη δε στις κυπριακές συμμετοχές η ίδια δεν δηλώνει ικανοποιημένη, αφού για φέτος η ανταπόκριση δεν ήταν η αναμενόμενη. Ωστόσο «Ως οργανισμός ξεκινήσαμε ήδη να επισκεπτόμαστε σχολεία με σκοπό να ενημερώσουμε τους μαθητές για αυτή την πρωτοβουλία και να τους προτρέψουμε να στείλουν τις δικές τους συμμετοχές ή και ιδέες για το επόμενο φεστιβάλ. Σαν Visual Voices μπορούμε να βοηθήσουμε περισσότερο και στα τεχνικά θέματα επομένως όποιος νέος ενδιαφέρεται μπορεί να επικοινωνήσει μαζί μας».\nΑξίζει να σημειωθεί ότι στο φεστιβάλ μπορούν να λάβουν μέρος παιδιά και νέοι μέχρι 25 ετών στις εξής κατηγορίες: 5-12 ετών, 13-17 ετών και 18-25 ετών.\nΚαλλιτέχνης ζωγραφίζει για να βοηθήσει στην ...


“Ο Μαχαιρίτσας ήταν ένας ωραίος τύπος, ενθουσιώδης και πλακατζής”\nΈχουν ήδη γραφτεί πάρα πολλά για τον Λαυρέντη Μαχαιρίτσα, για το έργο του, τον λόγο του, την παρουσία του στο “σινάφι” -όπως θα μας πει λίγο πιο κάτω και ο Βαγγέλης Γερμανός. Αυτό που εμείς προσπαθήσαμε να κάνουμε ήταν να αντλήσουμε κάποιες επιπλέον πληροφορίες για τη ζωή του και την προσωπικότητά του, μιλώντας με ανθρώπους που τον ήξεραν, πολύ ή λίγο.\nΟι περισσότεροι καλλιτέχνες μας μίλησαν σαν να ήταν ακόμα εν ζωή και έτσι προτίμησα να κρατήσω τον ενεστώτα χρόνο, κάθε φορά που εκείνοι έδειχναν να “μπερδεύονται”. Δείχνει κατά κάποιον τρόπο, πόσο ξαφνικός και αδιανόητος τους φαινόταν ο θάνατός του ακόμα και τη στιγμή που μιλούσαμε.\nΘυμάμαι όταν δούλευα στο ‘Αχ Μαρία’, με την παρέα εκείνη, τον Ζουγανέλη, τον Σάκη τον Μπουλά, τον Κούτρα, ερχόταν ένας τύπος πάντα γελαστός, με πλάκα, χαρούμενος, και μας έβλεπε στα καμαρίνια. Ερχόταν κάθε μέρα και κάποια στιγμή απλά χάθηκε. Ήταν κάπου στα τέλη του ’80. Αργότερα, μετά από λίγο καιρό πάμε εμείς μετά σε ένα μαγαζί στη Συγγρού, ‘Τούνελ’ λεγόταν, και βλέπω έναν τύπο που του έμοιαζε. Κουστουμαρισμένος, σοβαρός… Λέω στους άλλους “παιδιά αυτός μοιάζει με τον Λαυρέντη τον Μαχαιρίτσα”. Είδαμε το πρόγραμμα, τελείωσε, κατέβηκε και μας χαιρέτισε, αγκαλιαστήκαμε και έφυγε. Και είδα ότι ήταν όντως ο Λαυρέντης. Έτσι γνωριστήκαμε κατά κάποιον τρόπο.\nΔεν ανήκαμε στον ίδιο κύκλο, αλλά έχουμε περάσει ωραία. Έχουμε πει μαζί κι ένα δικό μου τραγούδι, το ‘Ούτε ξέρω τι θέλω’ και έχει τραγουδήσει και σε συναυλίες μου πιο παλιά, οι οποίες έγιναν δίσκοι. Και στο Ηρώδειο είχε έρθει και με είχε τιμήσει και τον ευχαριστώ πολύ γι’ αυτό.\nΤελευταία φορά τον είδα πέρσι τον χειμώνα σε ένα στούντιο που έχει στο Κολωνάκι. Έκανε έναν δίσκο ως παραγωγός, τον τελευταίο της Δήμητρας Παπίου. Ε, όταν πήγα ένα τραγούδι μου για να το ηχογραφήσει η Δήμητρα, ήταν και ο Λαυρέντης εκεί, συμμετείχε, τραγουδούσε, βοηθούσαμε όλοι στην ενορχήστρωση. Ήταν πολύ ανοιχτός τύπος, πολύ χαρούμενος, πλακατζής.\nΤι να πούμε τώρα, άδικο, πολύ άδικο, γιατί ήταν και πολύ νέος άνθρωπος, και πολύ αγαπητός, έχει γράψει την άμμο της θάλασσας που λέμε, τεράστια τραγούδια που μπορείς να τα ακούς ώρες ολόκληρες και να λες “και αυτό δικό του; Και αυτό;”. Και είχε και μια σπουδαία φωνή, πολύ αναγνωρίσιμη.\nΣε μια πρόβα με τους Τερμίτες στην Πλάκα, εκεί που είχαν ένα στούντιο τα παιδιά, εκεί γνωριστήκαμε. Κάπου το ’83-’84 πρέπει να ήταν. Νομίζω παίξαμε τον ‘Απόκληρο’ αν θυμάμαι καλά.\nΤότε ως νέος ο Λαυρέντης ήταν ενθουσιώδης, ήταν φορτσάτος, ήταν ωραίος. Και στο ‘Γυάλινο Θέατρο’ παίξαμε πέρσι παρεούλα και σε έναν δίσκο μου είχε έρθει και είχε τραγουδήσει, και πάλι πιο παλιά είχε πει κάτι τραγούδια μου… Κοίτα, είχαμε μια στάνταρ επαφή μέσα στα χρόνια με τον Λαυρέντη χωρίς να κάνουμε παρέα καθημερινή. Βρισκόμασταν κυρίως μουσικά.\nΩς άνθρωπος ήταν ωραίος τύπος και πλακατζής, και ενθουσιώδης όπως είπα και πιο πάνω, και στην παρέα ήταν πολύ ωραίος γενικά… Τι να πω ρε παιδί μου, όταν ο άνθρωπος γίνεται μνήμη μένουνε οι στιγμές, μένουνε οι επαφές, μένουνε τα τραγούδια, οι φιλίες. Είναι μια απώλεια για το σινάφι μας ο Λαυρέντης, για τους ανθρώπους που παίζουνε μουσική, που γράφουνε τραγούδια.\nΕγώ είμαι πιο μεγάλος απ’ αυτά τα παιδιά και απ’ τον Νίκο (σ.σ. Πορτοκάλογλου) και απ’ τον Λαυρέντη, κι έτσι πρώτα βγήκαν τα ‘Μπαράκια’ και μετά κάνανε εκείνοι δισκογραφία και έτσι θεωρήσανε τον δίσκο μου σαν κάτι που τους επηρέασε πολύ θετικά στο γράψιμό τους και αυτό είναι τιμητικό για μένα. Είναι μια ιδιαίτερη φωνή ο Μαχαιρίτσας, και δεν εννοώ μόνο τη χροιά της φωνής του που εμένα μου θυμίζει παλιούς ρεμπέτες, εννοώ στο γράψιμό του, στην μελωδική του γραμμή ήτανε πολύ εύστοχος. Είχε καλή φλέβα.\nΤελευταία φορά που τον είδα ήταν τον Ιούλιο, στο πάρκο στο Γουδί όταν παίξαμε σε μια συναυλία για να μαζευτούν τρόφιμα και φάρμακα για τους μετανάστες.\nΤο ότι έφυγε το ‘μαθα και εγώ σήμερα το πρωί έτσι ξαφνικά, ήταν κεραυνός εν αιθρία, ήταν σοκ είδηση, ακόμα δεν το έχω συνειδητοποιήσει.\nΔεν βρίσκω λόγια για να περιγράψω το πώς αισθάνομαι μετά την είδηση που μας συγκλόνισε όλους. Αισθάνομαι ότι έχασα έναν δικό μου άνθρωπο. Χάρη στον Λαυρέντη έζησα τις πιο σπουδαίες στιγμές στη μέχρι τώρα καλλιτεχνική μου πορεία. Θα του το οφείλω για πάντα.\nΕίναι πραγματικά σοκαριστικό αυτό που συμβαίνει μ’ αυτόν τον θάνατο τον τόσο ξαφνικό. Θεωρώ ότι ο άνθρωπος αυτός είχε ακόμα να δώσει και όλα αυτά τα άφησε στη μέση. Δεν υπήρξα ποτέ φίλη με τον Λαυρέντη, κολλητή του, αλλά είναι ένας άνθρωπος που εκτιμούσα απεριόριστα, γιατί έγραψε υπέροχα τραγούδια, για το ευρύ κοινό, mainstream, τραγούδια για όλον τον κόσμο. Δεν έχουμε συνεργαστεί δισκογραφικά, απλά τον θαύμαζα για την υπέροχη δουλειά του. Ωστόσο, σε πολλές συναυλίες παρεβρεθήκαμε πάνω, αλλά ήμασταν όμως πολλοί καλλιτέχνες εκεί, πολύς κόσμος… Είχαμε δηλαδή μια καλή μαρτυρία ο ένας για τον άλλον, απλά δεν ήμασταν φίλοι. Και αυτό που κάνανε φέτος το καλοκαίρι με τον Νίκο Πορτοκάλογλου ήταν μία πολύ δυνατή στιγμή ας πούμε. Σοκαριστικό ότι άφησε τόσα πράγματα στη μέση.\nΤη μέρα που πέθανε μιλήσαμε στο τηλέφωνο. Θα ήταν 23.30-00.00 το βράδυ. Ήταν στο Φτελιό και μου είπε ότι θα κάτσει να δει τον Ναδάλ γιατί αγαπούσε πολύ το τένις -και τον Παναθηναϊκό αγαπούσε πολύ – και γενικά έβλεπε, γιατί μ’ αυτό χαλαρώνεις, ξεκουράζεσαι, ξεκουραζεται η σκέψη σου… Και του λέω “ρε παιδάκι μου, αυτό θα αρχίσει αργά και θα τελειώσει ξέρω γω 4 η ώρα”, μου λέει “ε, θα το δω, ξεκούραστος είμαι, είναι και η Μαρία εδώ”, και χαιρετηθήκαμε. Μάλιστα άνοιξα κι εγώ τηλεόραση και είδα για λίγο. Και τελικά, τη στιγμή που έφυγε απ’ τη ζωή, πιθανότατα να έβλεπε αυτό το ματς το τένις.\nΠρωί πρωί με πήρανε διάφοροι κοινοί φίλοι και στην αρχή δεν μπορούσα να μπω στη διαδικασία, νόμιζα ότι δεν μετείχα σ’ αυτό, ήταν δύσκολο. Κοίτα, έχω ζήσει πολλές απώλειες φίλων και συνεργατών. Του Μανώλη του Ρασούλη, του Νίκου του Παπάζογλου, του Σάκη, ο οποίος ο Σάκης δεν ήταν απλά φίλος, ήμασταν αδέρφια, γι’ αυτόν τον ξεχωρίζω. Ζήσαμε μαζί. Πιο πολύ έχω ζήσει με τον Σάκη παρά με τη μάνα μου και τον πατέρα μου. Ο Σάκης όμως όταν έφυγε απ’ τη ζωή, εγώ κάπως ανακουφίστηκα γιατί έβλεπα τον τελευταίο χρόνο ότι παρήκμαζε το σώμα του, η λογική του, η ψυχή του, και έλεγα “Θεέ μου, εντάξει, μην τον ταλαιπωρείς άλλο”. Ο Μαχαιρίτσας έφυγε απότομα και ακόμα δεν το έχουμε πιστέψει.\nΤον γνώρισα γύρω στο 1977-78 μαζί με τον Γιάννη ‘Μπαχ’ Σπυρόπουλο. Τότε γνώρισα και τον αδερφό του τον Λαέρτη, ο οποίος είχε μία κάβα εκεί στην Πλάκα κι έφυγε και αυτός πάρα πολύ νωρίς και τον αδερφό του τον Σωκράτη. Αργότερα στη Μύκονο γνώρισα και τη μητέρα του. Έχουμε ζήσει μαζί με τον Λαυρέντη τον Μαχαιρίτσα. Και κοινές διακοπές και κοινή ζωή και ιδεολογικά είμαστε πάρα πολύ κοντά, γιατί παλεύαμε για τη ζωή και για την πολιτεία χωρίς να μένουμε αμέτοχοι σε οτιδήποτε συνέβαινε. Ήμασταν και ανένταχτοι, ανεπηρέαστοι από τις “καθοδηγητικές λογικές των κομμάτων” κλπ.\nΈνας άνθρωπος ιδιαίτερος, ταπεινός και μεγαλοπρεπώς απλός, εμπνευσμένος, γιατί δεν είχε δόγματα, άκουγε όλα τα είδη της μουσικής και τα ενσωμάτωνε με τον δικό του τρόπο στην δικιά του έκφραση. Συνυπήρξαμε στη σκηνή πάνω από 6-7 σεζόν και έχουμε κάνει και για τρεις χρονιές συναυλίες μαζί σ’ όλη την Ελλάδα. Αυτή η εμπειρία της συνεργασίας, είναι και αυτή ένα απ’ τα συστατικά για το εδραίωμα όλης αυτής της σχέσης.\n(σ.σ. του υπενθυμίζω ως μια ωραία τους στιγμή αυτό το κλασικό βίντεο)\nΝαι ήταν ένα σκετσάκι που έλεγα, “βγες ρε Λαυρέντη λίγο πιο χαρούμενος, είναι σαν να πληρώνεις εσύ για να παίξεις και όχι αυτοί…” Ήταν μεγάλη προσωπικότητα ο Λαυρέντης, του άρεσε αυτό το κομμάτι της παράστασης, αφού πολλές φορές ερχότανε κρυφά για να το δει.\nΑυτά όμως τα κάνεις σε ανθρώπους που σου επιτρέπουν να τα κάνεις κι εγώ αυτά τα έκανα αφού πρώτα αυτοσαρκαζόμουνα. Και τι είναι ο σαρκασμός; Για να μπορεί ένας άνθρωπος να το κάνει πρέπει πρώτα να έχει αυτογνωριστεί, να έχει αυτογνωσία, και τότε αυτόματα και ο αποδέκτης, ο κόσμος που είναι από κάτω, βλέπει και ταυτίζεται και ο ίδιος γιατί και σ’ εκείνον συμβαίνουν πράγματα αντίστοιχα.\nΟ Λαυρέντης όμως δεν ήταν μουρτζούφλης, απλώς ήταν ένας άνθρωπος που δεν διεκδικούσε τίποτα, προσπαθώντας να εντυπωσιάσει, έβγαινε και έλεγε τα τρομερά τραγούδια του, τα οποία όχι μόνο άρεσαν, αλλά δεν τα βαριότανε ποτέ κανείς. Και εγώ τα άκουγα κάθε μέρα. Σε αντίθεση με κάποια άλλα τραγούδια που μπορεί να είναι καλά, αλλά εντάξει, κάποια στιγμή, κουράζεσαι να τα ακούς.\nΓενικά ήταν ένας καλός άνθρωπος, ένας καλός ιδιαίτερος άνθρωπος. Και στη συνεργασία ήταν πολύ καλός…\nΈχω ζήσει μαζί του και έχω πονέσει για τον Λαυρέντη, και πονάω και για την οικογένειά του τώρα.\nΠΕΡΙΣΣΟΤΕΡΟΣ ΛΑΥΡΕΝΤΗΣ ΜΑΧΑΙΡΙΤΣΑΣ:\n10 τραγούδια που δεν είχες ιδέα ότι έγραψε ο Λαυρέντης Μαχαιρίτσας\n‘Διδυμότειχο Blues’, το καλύτερο θρίλερ των 90s\n(Photo Credits: Eurokinissi)


Sportait - ΑΧΕΛΩΟΣ ΑΓΓΕΛΟΚΑΣΤΡΟΥ - Επιστροφή Τσιλίκα στο «τιμόνι»\nΠοδόσφαιρο Αιτωλοακαρνανίας • Β ΕΠΣΝΑ • ΑΧΕΛΩΟΣ ΑΓΓΕΛΟΚΑΣΤΡΟΥ\nΕπιστροφή Τσιλίκα στο «τιμόνι»\n1 Αυγούστου 2015 14:25\nΜετά από ένα διάστημα αβεβαιότητας και τον πρόεδρο Πάνο Κουτούμπα να θέλει να περάσει στα…. μετόπισθεν, ο Αχελώος Αγγελοκάστρου βρήκε ξανά τα δρόμο του με πρώτη μέριμνα την πρόσληψη προπονητή. Κι αυτός είναι ο παλιός γνώριμος Ανδρέας Τσιλίκας, άνθρωπος που έχει θητεύσει στην ομάδα ως προπονητής και παλιότερα ως σπουδαίος ποδοσφαιριστής της. Μάλιστα επιστρέφει στον πάγκο της ομάδας μετά από απουσία ενός χρόνου και συνεργάτη ως Γυμναστή ξανά τον Γιάννη Γράψα (φωτο κάτω).\nΩστόσο πέντε ποδοσφαιριστές του Αχελώου δεν θα συνεχίσουν τη νέα Αγωνιστική περίοδο, αφού ζήτησαν να αποχωρήσουν. Αυτοί είναι οι Δημήτρης Ξανθόπουλος, Στράτος Τσιμπούκας, Βασίλης Μήτσου, Τάσος Αριστόπουλος και Σωτήρης Ματζάνας.


OI ΑΓΓΕΛΟΙ ΤΩΝ ΕΛΛΗΝΩΝ: Απο τον Περικλή στον βενιζέλο και σύντομα στον Γιωργάκη με το κολάν!!!\n, το Σολωμό, τον Καραϊσκάκη, Μαντώ Μαυρογένους, Κανάρη,Μπουμπουλίνα,Μπότσαρης,Αλέξανδρο,¨Ομηρο,Σολωμός,θεούς,φιλόσοφους, όλοι αυτοί μας έδειχναν ποιοι πραγματικά είμαστε.\nΑντ' αυτού μας φέρανε το Ευρώ που εξαφάνισε απεικονίσεις χιλιάδων χρόνων και κράτησε μόνο τον ΒΕΝΙΖΕΛΟ και το καράβι γιατί άραγε;;;\nΜας μεθύσανε με τα δάνεια τους και τις καταναλωτικές τους προπαγάνδες, τα δάνεια τους αγορασμένα με 1% και πουλώντας τα με 20% σε όλους μας.\nΤώρα κάνουν εκπτώσεις αλλά στην πραγματικότητα ανησυχούν γιατί ξέρουν ότι μια στιγμή χρειάζεται για να γυρίσει ανάποδα το ελληνικό κεφάλι και να τους πάρει ο διάολος .\nΣε πρώτη φάση πρέπει να αρχίσουμε να μαζευόμαστε έξω από τις τράπεζες, έξω από τον Άρειο πάγο, έξω από σούπερ μάρκετ, έξω από διόδια για να καταλάβουν ότι άρχισαν τα όργανα.\nΑν δεν αρχίσουμε να κινητοποιούμαστε σε λίγο θα βγάλουν και ευρώ με τον γιωργάκη με κολάν και τον χοντρόβενιζέλο να τρώει κανένα κοτόπουλο,τον μπιφτεκά με τα μπιφτέκια του και πάει λέγωντας...ας τους στείλουμε εκεί που αξίζουν να πάνε, στα σκουπίδια της ιστορίας .


Newsorama: Ο Ολυμπιακός παίζει "τόσο, όσο" για να πάρει αποτέλεσμα\nNewsorama > Αθλητικά > Ο Ολυμπιακός παίζει "τόσο, όσο" για να πάρει αποτέλεσμα\nΑυτό θα έρθει, όμως, αφού η ποιότητα στο ρόστερ του είναι δεδομένη και ο Μαρτίνς συνεχίζει να δουλεύει καθημερινά, με τους παίκτες του, στο Ρέντη. Έτσι, πέρα από τα αποτελέσματα, ο Ολυμπιακός σύντομα θα βγάλει, στον αγωνιστικό χώρο και την ποιότητα ποδοσφαίρου, την οποία όλοι αναμένουμε. Η ομάδα εμφανίζει έναν κυνισμό υπερ-απαραίτητο, σε αυτή τη φάση. Μην έχοντας βγάλει ακόμη τους αυτοματισμούς και τις συνεργασίες «με κλειστά μάτια», τις οποίες αναμένουμε να δούμε, καταφέρνει να παίζει αυτό το «τόσο, όσο», το οποίο χρειάζεται, για να παίρνει τα αποτελέσματα, τα οποία χρειάζεται. Τα αποτελέσματα, τα οποία θα του δώσουν την απαραίτητη ώθηση, για να συνεχίσει να δουλεύει σωστά, ακολουθώντας το σωστό μοτίβο, ώστε να μπορέσει να βγάλει στο 100% την εικόνα την οποία μπορεί. Όταν δεν μπορείς να… θέλξεις, πάρε το αποτέλεσμα. Χρυσός κανόνας στο ποδόσφαιρο. Απαράβατος. Και ο Ολυμπιακός τον ακολουθεί κατά γράμμα, μέχρι στιγμής. Αντβέρπ, Απόλλων, Λαμία, Αστέρας. Καθαρά παιχνίδια αποτελεσμάτων. Η ομάδα μπορεί να μην έπιασε τα στάνταρ, τα οποία δεδομένα μπορεί να πιάσει, αλλά νίκησε. Έπαιξε για τη νίκη. Και την πήρε. Σε όλες τις περιπτώσεις. Έτσι, κέρδισε την απαραίτητη ηρεμία, για να συνεχίσει να δουλεύει και να εμφανιστεί όπως πρέπει, στη συνέχεια.


Αιματοχυσίες, πραξικοπήματα και ελληνική σύγχυση | Athens Voice\nΜε αυτά τα μυαλά καθίσταται αμφίβολη η διατήρηση της θέσης μας στο σύγχρονο κόσμο\n«Μα τι ζούμε;» έλεγε το μήνυμα που έφτασε στο τηλέφωνό μου όσο βρισκόταν σε εξέλιξη το πραξικόπημα στην Τουρκία, μια μόλις μέρα μετά την επίθεση στη Νίκαια. Ο φίλος, που έστειλε το μήνυμα, είχε την αίσθηση ότι είμαστε μάρτυρες μοναδικών ιστορικών γεγονότων. Κι όμως, τα γεγονότα των τελευταίων ημερών ούτε μοναδικά είναι, ούτε σπάνια.\nΌσοι είχαμε την ευκαιρία να μεγαλώσουμε στη Ελλάδα της μεταπολίτευσης, συνηθίσαμε να θεωρούμε την ομαλότητα, την ασφάλεια και την ευημερία πράγματα δεδομένα. Αν κοιτάξουμε λίγο πίσω στα χρόνια που έζησε η γενιά των γονέων και των παππούδων μας, θα διαπιστώσουμε ότι όλα αυτά που εμείς θεωρούμε δεδομένα, κάθε άλλο παρά εξασφαλισμένα ήταν. Οι πόλεμοι, οι δικτατορίες, οι καταστροφές, η πείνα και η ανέχεια καθόριζαν τις ζωές των ανθρώπων.\nΗ αναφορά στα δεινά που κυριαρχούσαν σε παλιότερες εποχές δεν υπονοεί ότι εμείς είμαστε μια χαρά, ότι θα πρέπει να είμαστε ευχαριστημένοι και να μη διεκδικούμε τίποτε. Αυτό που σήμερα χρειάζεται να αναγνωρίσουμε είναι ότι τίποτε δεν είναι αυτονόητο, ότι οι κατακτήσεις χρειάζονται προστασία και ότι η καλυτέρευση της ζωής είναι αποτέλεσμα συστηματικής δουλειάς.\nΣτα γεγονότα της Τουρκίας και της Νίκαιας είδαμε το αίμα να ρέει, καθώς η βία έγινε το μέσο για την κυριαρχία. Οι πραξικοπηματίες ήθελαν την εξουσία, οι ισλαμιστές θέλουν να επιβάλουν τον τρόπο ζωής που θεωρούν ορθό. Η Δημοκρατία, που περιλαμβάνει την ανεκτικότητα και εξασφαλίζει τα δικαιώματα των μειοψηφιών και των μειονοτήτων, είναι ένας τρόπος να διεκδικείται η εξουσία χωρίς βία και αίμα.\nΑκόμη και όταν η Δημοκρατία δεν λειτουργεί σωστά –πράγμα καθόλου σπάνιο–, ακόμη και όταν διολισθαίνει στον αυταρχισμό (όπως στην περίπτωση της Τουρκίας), είναι πάντα προτιμότερη από συστήματα όπου η εξουσία στηρίζεται στη βίαιη επιβολή. Ο φιλόσοφος Καρλ Πόπερ προσδιόρισε τη Δημοκρατία ως το πολίτευμα εκείνο που για να γίνει αλλαγή κυβέρνησης δεν χρειάζεται αιματοχυσία.\nΣτη σημερινή Ελλάδα είναι διαδεδομένος ένας ιδιότυπος τρόπος αντίληψης των πραγμάτων. Η ευκολία με την οποία έγινε κατά τη διάρκεια της κρίσης η χρήση της λέξης χούντα (η οποία δεν τελείωσε το... ’73) δείχνει ότι πολλοί συμπολίτες μας βρίσκονται σε τρομερή σύγχυση και έχουν μετατρέψει τη θολή αντίληψη της πραγματικότητας σε επιθετικότητα. Δεν μπορούν να ξεκαθαρίσουν τι ακριβώς συμβαίνει, αλλά είναι έτοιμοι να αναλάβουν δράση εναντίον των... εχθρών. Οι «αγανακτισμένοι» που έστηναν κρεμάλες και φώναζαν «να καεί, να καεί το μπουρδέλο η Βουλή» είχαν κάνει τη σύγχυσή τους επίθεση εναντίον της Δημοκρατίας.\nTις μέρες των «αγανακτισμένων» ο Μίκης Θεοδωράκης, μιλώντας σε συγκέντρωση που οργάνωσε στα Προπύλαια ο τότε πρύτανης του Πανεπιστημίου Αθηνών (και τώρα υφυπουργός) Θεοδόσης Πελεγρίνης, αφού κατήγγειλε το μνημόνιο ως αντισυνταγματικό, ζητούσε την κατάλυση του συντάγματος, την κατάργηση των κοινοβουλευτικών θεσμών και την αλλαγή της κυβέρνησης με επανάσταση. Ας σημειωθεί ότι ο ίδιος διατέλεσε βουλευτής αρκετών κομμάτων και υπουργός της κυβέρνησης Μητσοτάκη. Οι «αγανακτισμένοι» άκουσαν τον Μίκη Θεοδωράκη και έσπευσαν να μπουκάρουν στο κοινοβούλιο.\nΑργότερα, όταν οι κυβερνήσεις των χωρών που μας δανείζουν αρνήθηκαν να μας χρηματοδοτήσουν χωρίς όρους, η κυβέρνηση ΣΥΡΙΖΑ-ΑΝΕΛ ονόμασε πραξικόπημα (δηλαδή βίαιη και αιφνιδιαστική συνωμοτική πράξη που έχει σκοπό τη μεταβολή του πολιτεύματος) την πλήρη υποταγή της στους δανειστές και την αποδοχή του νέου μνημονίου. Δημοκρατικό θα ήταν για την κυβερνητική προπαγάνδα εμείς να αποφασίζουμε και οι κυβερνήσεις των υπολοίπων χωρών της Ευρωπαϊκής Ένωσης να πειθαρχούν στις αποφάσεις μας. Πάντως, παρά το «πραξικόπημα» οι ΣΥΡΙΖΑ-ΑΝΕΛ συνέχισαν να κυβερνούν κανονικά.\nΜαζί με τα παραπάνω συναντάμε και αρκετούς πρόθυμους να δικαιολογήσουν τις δολοφονικές επιθέσεις των ισλαμιστών. Φταίει, λένε, η αποικιοκρατία, ο ιμπεριαλισμός, η φτώχεια, οι πόλεμοι, η αδικία. Όμως όλα αυτά υπάρχουν σε πολλές περιοχές του πλανήτη. Το ότι μόνο οι ισλαμιστές αντιδρούν με δολοφονικές επιθέσεις, τις περισσότερες φορές εναντίον ομοθρήσκων ή συμπατριωτών τους, δεν λέει κάτι στους πρόθυμους συμπαραστάτες των δολοφόνων.\nΑυτό που δεν αξιολογούν όσοι δικαιολογούν τους ισλαμιστές είναι η επιδίωξη των τελευταίων να επιβάλουν έναν ακραία καταπιεστικό τρόπο ζωής. Έναν τρόπο ζωής που θα ήταν αδιανόητος για μας, αλλά τον βλέπουμε με συμπάθεια όταν πρόκειται να επιβληθεί με τη βία στους άλλους. Η μπούργκα μάς είναι απεχθής, αλλά όταν οι ισλαμιστές υποχρεώνουν τις γυναίκες να τη φορούν, εξακολουθούν να αναγνωρίζονται ως θύματα της κακής Δύσης.\nΑρκετοί συμπολίτες μας, που χαίρονται με τις επιθέσεις των ισλαμιστών, είναι οι ίδιοι που μιλώντας για χούντα αγνοούσαν τι πραγματικά σημαίνει χούντα. Οι δύο φαινομενικά ασύνδετες συμπεριφορές έχουν μια κοινή ρίζα. Την άρνηση της ανοιχτής κοινωνίας και των κανόνων της. Οι συμπολίτες μας εκτιμούν τα αγαθά της σύγχρονης ζωής που απολαμβάνουμε στο δυτικό κόσμο, αλλά αρνούνται τις προϋποθέσεις τους: την Ελευθερία και τη Δημοκρατία. Γι’ αυτό και φλερτάρουν με τις ιδέες που ισοπεδώνουν και μηδενίζουν τα πάντα.\nΣτην Ελλάδα ορισμένοι πολιτικοί και αρκετά μέσα ενημέρωσης εκμεταλλεύονται την τάση μέρους της κοινωνίας προς τον ανορθολογισμό και τις θεωρίες συνωμοσίας. Οι έννοιες λαμβάνουν ένα συγκεχυμένο και αντιφατικό περιεχόμενο και η πρόσληψη της πραγματικότητας γίνεται προβληματική. Έτσι τροφοδοτείται ένα μείγμα ανασφάλειας και επιθετικότητας.\nΜε αυτά τα μυαλά καθίσταται αμφίβολη η διατήρηση της θέσης μας στο σύγχρονο κόσμο. Έναν κόσμο που μας προσφέρει ελευθερία και τις προϋποθέσεις για ευημερία, αλλά γίνεται όλο και περισσότερο πολύπλοκος και απαιτητικός.


4 Frontal: Οικογένεια Μπες–Βγες | ΣΥΝΕΝΤΕΥΞΕΙΣ | deBóp\n4 Frontal: Οικογένεια Μπες–Βγες\nΜια τρελή-τρελή οικογένεια.\nΒάσει του επαγωγικού λογισμού, η οικογένεια Μπες-Βγες, μπορεί να θεωρηθεί μια τρελή οικογένεια! Αν και, κατά κανόνα, ο επαγωγικός λογισμός οδηγεί σε γενικεύσεις και αβέβαια συμπεράσματα, στην περίπτωσή μας, φαίνεται να επαλληθεύει τις (προφανώς βάσιμες) υποψίες μας... Η οικογένεια Μπες-Βγες είναι τρελή!\nΡωτάτε από πού πηγάζει τόση τρέλα;\nΑπό τα μέλη της. Ένας προς ένας, διαλεγμένοι γόνοι μιας πιο τρελής οικογένειας, της 4Frontal. Για να γίνουμε πιο συγκεκριμένοι, πρόκειται για τους Θανάση Ζερίτη, Πάνο Τοψίδη, Αμαλία Νίνου, Αριστέα Σταφυλαράκη, Ευαγγελία Καρακατσάνη, Ελένη Κουτσιούμπα.\nΩς γνήσιοι ρεπόρτερ, θέσαμε τη ζωή μας σε κίνδυνο, προκειμένου να μιλήσουμε μαζί τους και να δημοσιεύσουμε πληροφορίες χρήσιμες για το καλό της ανθρωπότητας! Ρωτήσαμε λοιπόν...\nΤι ψυχολογικά προβλήματα έχουν; Πού μπορεί να φτάσει η τρέλα τους; Είναι του γιατρού; Παίρνουν ψυχοφάρμακα; Τι μέτρα πρέπει να πάρω πριν πάω να τους δω;\nΟι απαντήσεις ήταν απογοητευτικές! Δήλωσαν τρελοί, αλλά όχι περισσότερο από όλους εμάς. Για ψυχοφάρμακα, δεν έδωσαν συστάσεις. Όσο για τα μέτρα πρόληψης, ουδεμία πληροφορία κατάφερα να τους αποσπάσω. Γενικά, δηλώνουν ακίνδυνοι...\nΑν όμως ήταν ακίνδυνοι, θα διάλεγαν τον Θανάση για σκηνοθέτη τους;\nΗ απάντησή τους ήταν απρόβλεπτη. Δεν τον διάλεξαν αυτές. Αυτός τις διάλεξε, γιατί είναι ιδιαίτερες! Αυτές απλά αποδέχτηκαν την πρόκληση γιατί του έχουν εμπιστοσύνη. Μόνο αυτός, λέει, θα μπορούσε να μεταφέρει ένα τέτοιο διήγημα στο θέατρο, χωρίς να το ευτελίσει! Αν και, για τη μεταφορά του έργου, μοιράζονται όλοι τα εύσημα, γιατί είναι αποτέλεσμα ομαδικής δουλειάς.\nΚαι αυτόν το ρόλο πώς τον διαχειρίστηκαν, αν δεν είναι psycho;\nΔεν τον διαχειρίστηκαν, λένε. Πάλεψαν πολύ για να τον καταλάβουν. Φαίνεται πως, στην αρχή,\nη μικρούλα Σίσσυ, τους φαινόταν ένα κακομαθημένο κωλόπαιδο!\nΘέλουν άραγε να αποδοκιμάσουν μια τέτοιας μορφής τρέλα ή να ζητήσουν την κατανόηση και την αποδοχή μας;\nΤίποτα από τα δύο. Θέλουν μόνο να μας προβλημηματίσουν, αν βέβαια το θέλουμε κι εμείς.\nΚαι με το γέλιο τι γίνεται; Είναι λογικό που το κοινό γελάει με το παράλογο;\nΤο γέλιο είναι τέλειο, λένε. Βγάζει όλα τα συναισθήμα: και έκπληξη και φόβο και αμηχανία. Το γέλιο με το κλάμα, είναι δίπλα. Ωστόσο, πέρα απ’ το γέλιο και το κλάμα, υπάρχει και η απόλυτη βουβαμάρα. Μπορεί κανείς να αντιδράσει με όποιον τρόπο θέλει. Αυτούς τους ενδιαφέρει να υπάρχει μια επαφή και την επαφή την καταλαβαίνεις ακόμα κι αν δεν αντιδράει ο άλλος. Οι ίδιοι βέβαια, γελάνε πολύ, γιατί δεν το αντιλαμβάνονται ως κάτι απόλυτα μαύρο. Πρόκειται για μία μαύρη κωμωδία. Αν δεν υπήρχε ο πόνος της Σίσσυ, δεν θα μπορούσε να είναι κωμωδία. Και επειδή είναι κωμωδία, φαίνεται και η τραγικότητα της κατάστασης!\nΚι αφού τελικά την αγάπησαν τη μικρή Σίσσυ, τι τους γοητεύει, άραγε, σε αυτή;\nΗ Ελένη απάντησε αινιγματικά, λέγοντας πως αυτό που τη γοητεύει στη Σίσσυ, είναι που δεν είναι μία.\nΟ μάλλον άτολμος Θανάσης θαυμάζει το θάρρος της.\nΗ Αριστέα γοητεύεται από αυτό που την εκνευρίζει κι όλας! Δηλώνει ενοχλημένη πως «η μικρή Σίσσυ διαθέτει εξαιρετική οξύτητα μυαλού».\nΤον Πάνο τον γοητεύει η φράση «και είναι τόσο δύσκολο να νιώσω παιδί!»\nΗ Αμαλία αρνείται να δώσει μια απλή και εύκολη απάντηση. Αντιθέτως μας λέει πως, κάποιος κάποτε της είπε: «Είναι γοητευτικό το πώς ένα παιδί πέντε χρονών ζει ως πενηντάχρονη, αλλά, όταν φτάσειςστην ηλικία μου, θα καταλάβεις ότι, είναι ανατριχιαστικό το πώς ένας πενηντάχρονος μπορεί να ζει σαν να ήταν πέντε». Και όχι, δεν έχει καταλάβει πλήρως το νόημα αυτής της πρότασης, αλλά τη γοητεύει που η Σίσσυ αγγίζει πτυχές ανθρώπων τόσο διαφορετικών, σε τρόπο ζωής, σε ηλικία, σε βιώματα.\nΌσο για την Ευαγγελία, δεν κάνει διακρίσεις. Την γοητεύουν όλα! Δηλώνει πως θα ήθελε να είναι η Σίσσυ. Θα ήθελε να είναι τόσο τολμηρή, τόσο συγκεκριμένη στις επιλογές της και να κάνει αυτό που θέλει χωρίς να τη νοιάζει. Να ζει.Η Σίσσυ ζει. Ζει τη ζωή της, το κάθε λεπτό, το κάθε δευτερόλεπτο και έχει ανοιχτές τις κεραίες της για όλα.\nΠροσπαθώντας, για τελευταία φορά, να διαγνώσουμε την κλινική τους κατάσταση, τις ρωτήσαμε αν ανατριχιάζουν όταν τραγουδάνε την πεταλούδα.\nΗ Αριστέα δήλωσε πως ανατρίχιαζε κυρίως στις πρώτες παραστάσεις, όταν την ένταση μιάμιση ώρας τη διαδεχόταν αυτό το τραγούδι. Ένα τραγούδι που επειδή το ήξεραν πολύ καλά, συντονίζονταν απόλυτα, ανέπνεαν μαζί και είχαν την ίδια διάθεση.\nΗ Αμαλία δήλωσε πως, σε εκείνη τη σκηνή, είναι η πρώτη φορά που δεν βλέπουν τους θεατές και βασίζονται αποκλειστικά στον ήχο τους, οπότε αν ακούσουν συμμετοχή, ψιθύρους ή κινήσεις, τότε είναι πραγματικά μια ανατριχιαστική στιγμή.\nΗ Ευαγγελία αποκάλυψε πως όση ώρα το συζητούσαμε ένιωθε ανατριχίλα κι ότι ανατριχιάζει πάντα πολύ. Ενώ η Ελένη τη συμπλήρωσε λέγοντας πως πρέπει να συγκρατήσεις πάρα πολύ τον εαυτό σου για να μην παρασυρθείς σε κάτι τελείως προσωπικό.\nΣας παραθέσαμε ό,τι πληροφορία καταφέραμε να συλλέξουμε. Ωστόσο, η έρευνα δεν έχει τελειώσει. Θα τους παρακολουθούμε στενά έως ότου καταλάβουμε, ποια είναι τελικά η ομάδα 4Frontal! Για τα μέχρι τώρα στοιχεία, τα συμπεράσματα δικά σας!\nΕυχαριστούμε τη Χριστίνα Φακίνου για τη φωτογράφιση.\nΜία παράσταση βασισμένη στο ομώνυμο διήγημα του Γιάννη Ξανθούλη από την Ομάδα 4Frontal. Για λίγες παραστάσεις ακόμα, στην σκηνή του θεάτρου 104.


ALLI: το νέο χάπι για το αδυνάτισμα | Πειραιάς, getactive.gr\nΔέσποινα Μαρσέλου›Διατροφολόγοι - Διαιτολόγοι Πειραιάς›Τα Άρθρα μου›ALLI: το νέο χάπι για το αδυνάτισμα\nALLI: το νέο χάπι για το αδυνάτισμα\nΠως λειτουργεί το ALLI και σε ποιους απευθύνεται;\nΤο ALLI προσκολλιέται στα ενζύμα του σώματος που διασπούν το λίπος που τρώμε έτσι ώστε να μπορεί να αποθηκευθεί και να χρησιμοποιηθεί από τον οργανισμό. Όταν τα συστατικά του Alli προσκολλιούνται στο λίπος αυτό γίνετε πολύ μεγάλο και δεν μπορεί να περάσει μέσα από τα τοιχώματα του λεπτού εντέρου. Συνεπώς το λίπος, απομακρύνεται ως απόβλητο αντί να ταξιδεύει σε άλλα τα μέρη του σώματος.\nΤο Alli απομακρύνει μέχρι και 25% του λίπους που προσλαμβάνετε από την διατροφή σας ενώ έχει εγκριθεί με ένδειξη την απώλεια βάρους σε υπέρβαρα άτομα με Δείκτη Μάζας Σώματος ≥ 28kg/m2 σε συνδυασμό με ήπια υποθερμιδική δίαιτα μειωμένων λιπαρών.\nΗ έγκριση έχει βασιστεί σε δύο διπλές τυφλές τυχαιοποιημένες έρευνες σε ασθενείς με Δείκτη μάζας Σώματος ≥ 28kg/m2 όπου υποστήριξαν την αποτελεσματικότητα της ορλιστάτης (60 mg x 3 φορες την ημέρα) σε συνδυασμό με ήπια υποθερμιδική δίαιτα μειωμένων λιπαρών. Ένα σημαντικό ποσοστό ατόμων έδειξε απώλεια βάρους από 5 εως και 10% ενώ οφέλη όπως μείωση της ολίκης χοληστερόλης αλλά και της LDL ("κακής") χοληστερόλης και μείωση της περιφέρειας μέσης εώς και 5 εκατοστά παρατηρήθηκαν. Όλες οι παραπάνω αλλαγές σημειώθηκαν κατά τους πρώτους 6 μήνες παρόλο που οι έρευνες διήρκεσαν 1 χρόνο. Είναι πολύ σημαντικό να προστεθεί ότι το Alli μπορεί να βοηθήσει στην απώλεια σπλαγχνικού λίπους (το ποιό επικίνδυνο λίπους για την υγεία και υπεύθυνο για Διαβήτη, καρδιαγγειακά προβήματα κλπ) σύμφωνα με καινούργιες έρευνες με δυνατά στατιστικά στοιχεία (μείωση σπλαχνικού λίπους με Αlli 16% έναντι 9% με placebo) πάντα συνδυαστικά με υποθερμιδική διαιτα χαμηλών λιπαρών.\nH χορήγηση του Alli θα πρέπει να γίνεται υπό την παρακολούθηση ειδικού, να σημειώνονται ανεπιθύμητες ενέργειες και όταν δεν υπάρχει απώλεια βάρους ή οφέλη που αναφέρθηκαν παραπάνω κατά πρώτους 6 μήνες, να γίνεται διακοπή φαρμάκου. Στην Αγγλία αλλά και σε άλλες χώρες της Ευρωπαικής ένωσης ο κλινικός διαιτολόγος (με άδεια ασκήσεως επαγγέλματος αναγνωρισμένη από το κράτος) έχει συνήθως την εποπτεία ασθενών με φαρμακευτική αγωγή με ένδειξη την απώλεια βάρους σε συνεργασία πάντα με γιατρό. Δυστυχώς στην Ελλάδα δεν υπάρχει ακόμα κατοχύρωση της άδειας ασκήσεως επαγγέλματος (http://www.efad.org/everyone/1284/7/0/32) οπότε θα πρέπει να προσέχετε σε ποιο ειδικό απευθύνεστε. Σύμφωνα με τον ΕΟΦ. Το alli δεν πρέπει να λαμβάνεται:\n- από άτομα κάτω των 18 ετών\n- από εγκύους ή θηλάζουσες\n- από άτομα αλλεργικά στην ορλιστάτη ή σε κάποιο από τα συστατικά του\nΚάποιες από τις παρενέργειες του Alli είναι: Λιπαρά ελαιώδη κόπρανα, διαρροϊκά επεισόδια, παγκρεατίτιδα, κνίδωση, αναφυλακτικό σόκ κλπ. Οι χρήστες θα πρέπει να μιλήσουν με το γιατρό τους ΠΡΙΝ πάρουν το alli σε περίπτωση που έχουν νεφρική νόσο ή σε περίπτωση που παίρνουν φάρμακα για διαβήτη, θυρεοειδή, υπέρταση, υψηλή χοληστερόλη, προβλήματα του καρδιακού ρυθμού, επιληψία ή άλλες παθήσεις. Επίσης υπάρχουν νέες πληροφορίες που αφορούν σε ζητήματα ασφάλειας του προϊόντος και συγκεκριμένα την αλληλεπίδρασή του με τη λεβοθυροξίνη και με τα αντιεπιληπτικά, καθώς και την προσθήκη στις ανεπιθύμητες ενέργειες της παγκρεατίτιδας και της οξαλικής νεφροπάθειας.\nΜία από τις ανεπιθύμητες ενέργειες του Αlli εφόσον απομακρύνει το λίπος είναι και απώλεια λιποδιαλύτων βιταμινων (Α, D, E, K) που μπορεί να συμβάλλουν σε δερματοπάθειες ή καταστολή ανοσοποιητικού οπότε η επιπλέον χορήγηση συνίσταται με προσοχή στις υπερβολικές δόσεις. Εφιστάται ιδιαίτερα η προσοχή του κοινού στο γεγονός ότι το περιεχόμενο του βιβλίου με τίτλο "Η δίαιτα με το alli – ο απαραίτητοςοδηγός επιτυχίας με το alli" δεν έχει εγκριθεί από τον Ε.Ο.Φ. ή τον Ευρωπαϊκό Οργανισμό Φαρμάκων. Τέλος να υπενθυμιστεί ότι η φαρμακευτική αγωγή δεν είναι πανάκεα και το να λαμβάνεται ένα φάρμακο με σκοπό την κατανάλωση περισσότερου λίπους στο φαγητό σας είναι μία λανθασμένη διατροφική συμπεριφορά και είναι πιθανό να θέσει σε κίνδυνο την υγεία σας μακροπρόθεσμα.